novembar 2018 - Stranica 17 od 17 - VOJVOĐANSKE VESTI\nSredstva za kupovinu kuća: Zaustavljanje depopulacije sela\nVojvođanske vesti 1. novembra 2018. 0 comment\nTrideset bračnih parova iz Vojvodine danas je dobilo sredstva za kupovinu kuća na selu.Ukupna vrednost ugovora je 60 miliona, što je 17 miliona više nego prošle godine. Danas je u Gradskoj kući u Novom Sadu uručeno 30 ugovora za bespovratna sredstva, na osnovu petog konkursa Zavoda za ravnopravnost polova Vojvodine. Potpredsednik Pokrajinske vlade Đorđe Milićević […]\nAutor 1. novembra 2018. 1. novembra 2018. 0 comment\nIzložba „Dobri trenuci“, urednice Malog likovnog salona Kulturnog centra Novog Sada, Maje Erdeljanin biće otvorena u ponedeljak, 05. novembra u 19 časova u galeriji SULUV, Bulevar Mihajla Pupina 9 i trajaće do petka, 16. novembra. Ciklus slika „Dobri trenuci“ beleži skoro neprimetne, a opet suštinski blistave momente svih onih dana koje smatramo običnim, nevažnim ili napornim, momente u kojima iznenada osetimo […]\nBespovratna sredstva poljoprivrednim školama\nDevet srednjih poljoprivrednih škola u Vojvodini dobilo je bespovratna sredstva za realizovanje aktivnosti u oblasti zadrugarstva. Pokrajinski sekretar za poljoprivredu, vodoprivredu i šumarstvo dr Vuk Radojević uručio je ugovore direktorima škola, koje su preko konkursa ostvarile pravo na bespovratna sredstva. Školama će pripasti oko 450.000 dinara. U sklopu projektnih aktivnosti predviđena su predavanja stručnjaka o […]\nVojvođanske vesti 1. novembra 2018. 1. novembra 2018. 0 comment\nKarlovačka gimnazija obeležava danas, 1. novembra, 227 godina svog postojanja. Svečanom akademijom obeležava se rođendan, kao i završetak radova na rekonstrukciji i otvaranje Konfucijeve učionice. Škola je osnovana 1791. godine, što je čini najstarijom srpskom gimnazijom. Glavni inicijatori su bili mitropolit Stevan Stratimirović i trgovac Dimitrije Anastasijević Sabov, koji je i finansijski podržao izgradnju škole. […]\nVečeras u 18 časova u knjižari Bulevar Books biće održana promocija knjige Kakva ženska. Knjiga Jelene Mitrović i Sonje Bajić predstavlja priče o ženama koje su bile progresivne kada to nije bilo moderno. U ovoj knjizi opisane su žene iz 19. i 20. veka koje su obeležile našu istoriju, a o kojima se malo zna. […]


MONOGRAFIJA NOVI DORĆOL Kako se menjao najstariji deo Beograda od industrijske zone do modernog stambenog kompleksa – Plodna Zemlja\nMONOGRAFIJA NOVI DORĆOL Kako se menjao najstariji deo Beograda od industrijske zone do modernog stambenog kompleksa\nMonografija Novi Dorćol\nKompanija Deka inženjering je svečano ugostila predstavnike medija u stambeno-poslovnom kompleksu Novi Dorćol u Venizelosovoj 29. Tokom neformalnog druženja, medijima je predstavljena završena prva faza izgradnje kompleksa, kao i monografija Novi Dorćol: Spoj tradicionalnog i modernog, čiji je izdavač upravo Deka inženjering. Knjiga oslikava jedan istorijsko-kulturalni kontekst, arhitektonske vizije i projekte transformacije industrijskog bloka na Donjem Dorćolu u Beogradu.\nAutori knjige „Novi Dorćol: Spoj tradicionalnog i modernog“, dr Ljiljana Blagojević, arhitekta, Design Manager Deka inženjering-a i Jelena Stojkov, arhitekta, odgovorni urbanista projekta Novi Dorćol su medijima pružili na uvid istoriju i tragove industrijskog Dorćola, razvoj infrastrukture na Dorćolu, kao i osvrt na jedinstvenost izgradnje stambeno-poslovnog kompleksa Novi Dorćol.\nDr Ljiljana Blagojević, arhitekta\nJelena Stojkov, arhitekta\n„Izgradnjom stambeno-poslovnog kompleksa Novi Dorćol, pokušali smo da zadržimo ono što je najvrednije u ovom prestižnom objektu i nismo želeli da nova arhitektura limitira prošlost. Naprotiv, zadržali smo nešto što je autentično, zgradu Platnare iz 1897. godine, prvi objekat koji je na ovoj lokaciji izgrađen kada je formirana tekstilna industrija. Kompanija Deka inženjering na ovaj način odlučuje da čuva autentičnost što predstavlja redak poduhvat. Želeli smo da napravimo jedan urbani prostor koji doprinosi gradu Beogradu i naravno doprinosi osećanju gradskosti i urbanosti ovog kompleksa. Ova knjiga je izašla kao rezultat jedne velike saradnje, jer je uloženo mnogo snage, mišljenja i kreativnosti kako bi se stvorio trg sa ostacima industrijske istorije Beograda. Ova knjiga pokušava da pokaže ono što je iza scene u jednom ovakvom poduhvatu“, istakla je dr Ljiljana Blagojević.\nPrva faza izgradnje stambeno-poslovnog kompleksa Novi Dorćol sa 225 stanova i 15 lokala je uspešno završena nakon 18 meseci od početka gradnje. Uskoro počinje izgradnja druge faze koja se sastoji od 347 stanova i 9 lokala.\n„Ono što je značajno kada govorimo o ovom projektu, jeste i sama energija ove lokacije. Na ovom mestu je pre više od 120 godina počela industrijalizacija Donjeg Dorćola koji je tada bio periferija grada. Početkom ovog veka, stvari su se mnogo menjale i u strateškim planovima Beograda odredili su se novi pravci. Danas, 120 godina kasnije se na istom mestu rađa jedan novi Dorćol. Taj ciklus transformacije na ovom mestu je vrlo specifičan. Verujem da ćemo kroz nekoliko godina šetati jednim novim Dorćolom čiji život počinje na ovoj lokaciji. Mi kao urbanisti i projektanti možemo da iskažemo veliku zahvalnost što se jedan ovakav projekat realizuje i što gradi jedan novi duh Starog dela Beograda“, zaključila je Jelena Stojkov.\nPredstavnici medija su nakon promocije monografije, imali priliku da obiđu završenu prvu fazu stambeno-poslovnog kompleksa Novi Dorćol, rekonstruisanu zgradu Platnare, kao i welness centar sa bazenom i teretanom.\nTagoviDeka Inženjering Dorćol dr Ljiljana Blagojević Jelena Stojkov Monografija Novi Dorćol Novi Dorćol\nBelgrade Waterfront predstavljen na Expo 2020 Dubai kao primer dobre prakse\nNIS u potrazi za mladim talentima, diplomci ovih fakulteta mogu da konkurišu


Nordijski model: Srbija i Hrvatska kao Norveška i Švedska?Nordijski model: Srbija i Hrvatska kao Norveška i Švedska? - ebart\nNordijski model: Srbija i Hrvatska kao Norveška i Švedska?No...\n02. Jul 2018. godine\nBeograd -- Norveška premijerka Erna Solberg, koja stiže u posetu Srbiji, izjavila je u intervjuu za "Politiku" da je nordijski model saradnje moguć i na Balkanu.\nPovodom ocene predsednika Aleksandra Vučića da bi budući odnosi Srbije i Hrvatske trebalo da podsećaju na odnose Norveške i Švedske, ona je rekla da je uzajamno poverenje tajna uspeha saradnje nordijskih zemalja, kao i da je to poverenje rezultat saradnje u prošlosti.\n"Fokusirali smo pažnju na pitanja kako unaprediti život naših naroda u budućnosti. To je bio recept uspeha nordijske saradnje i mislim da bi on takođe bio delotvoran i na Balkanu", istakla je Erna Solberg.\nUpitana o poslovnoj klimi u Srbiji, s obzirom da Telenor napušta našu zemlju, ona je precizirala da ta norveška kompanija napušta jugoistočnu Evropu jer je neko drugi hteo da otkupi njeno poslovanje, što je opipljiv pokazatelj vere u ovaj region.\nPrema njenim rečima, interesovanje norveških kompanija da investiraju u Srbiju potvrđuje da su reforme koje su preduzete u poslednjih nekoliko godina popravile poslovnu klimu.\n"Srbija nije članica ni EU ni NATO, još treba da uradi posao koji se tiče vladavine prava, a nerešeni su i odnosi sa Kosovom. Kada sve to uzmemo u obizir, Srbija se sasvim dobro snalazi i po pitanju privlačenja investitora. U svakom slučaju sigurna sam da će i dalje reforme koje će Srbiju dovesti bliže članstvu u EU, posledično privući i više investicija", naglasila je Solbergova.\nNa pitanje o Briselskom dijalogu, koji je u ćorsokaku "najviše odbijanja Prištine da ispuni obavezu o formiranju Zajednice Srpskih opština", ona je rekla da se sve preuzete obaveze moraju ispuniti, "ali neke od njih se drugačije interpretiraju u Srbiji i na Kosovu", zbog čega je još važnije da se nastavi sa pregovorima pod okriljem EU.\n"I Srbija i Kosovo imaju mnogo toga da dobiju od normalizaciije odnosa. Predsednik Vučić je doneo mudru odluku da otvori nacionalni dijalog o Kosovu. Trenutna situacija stvara nestabilnost u regionu i unazađuje obe zemlje, i politički i ekonomski", kaže norveška premijerka.\nUpitana kojim oblastima u Srbiji je najpotrebnija norveška finansijska podrška, ona je rekla: "Glavni prioritet je da se poprave socijalni i ekonomski uslovi u Srbiji, naročito u siromašnijim delovima zemlje. Nezaposlenost, siromaštvo i nezadovoljavajuće osnovne javne službe utiču na živote brojnih gradjana Srbiije i nadam se da će program 'Norveška za tebe' unaprediti svakodnevicu u siromašnijim lokalnim zajednicama."\nPrema njenim rečima, sledeći važan prioritet je stvaranje potrebnih uslova za digitalizaciju. "Ana Brnabić ima veoma velike ambicije po tom pitanju. O tome smo razgovarale kad je krajem prošle godine posetila Norvešku. Kao nastavak ove ideje mi ćemo zajedno raditi na kreiranju okvira za uspostavljanje elektronske uprave u Srbiji kako bi se zaštitile i infrastruktura i podaci", navela je Erna Solberg. Ona je dodala da će se pojačati i saradnja u borbi protiv sive ekonomije.


PCVesti - Kaspersky 2011 na srpskom jeziku\nBeograd, 28. Septembar 2010 – Kompanija Singi Inženjering, lider u oblasti informatičke bezbednosti u Srbiji, danas je predstavila proizvode Kaspersky 2011 na srpskom jeziku, u ćiriličnoj i u latiničnoj verziji.\nStručnjaci Singi Inženjeringa, kompanije koja je već duži niz godina partner Kaspersky Lab za Srbiju, prikazali su lokalizovanu verziju sveobuhvatnog rešenja za antivirusnu zaštitu računara koja korisnicima obezbeđuje sigurnost bez obzira na vreme koje korisnik provodi na Internetu i na sadržaje koje preuzima.\nPredstavljajući nov proizvod, tehnički direktor Singi Inženjeringa, gospodin Dejan Petkov, je istakao: “Kao i kod bilo koje druge vrste zagađenja, i kod digitalnih zagađenja izuzetno je važno da budu na vreme otkrivena i kontrolisana. Korisnicima računara neophodno je savremeno rešenje koje može da garantuje zaštitu od bilo koje vrste digitalnih pretnji, kako bi obezbedili adekvatan nivo sigurnosti. Proizvodi Kaspersky 2011, koji je Singi Inženjering lokalizovao na srpski jezik, predstavljaju upravo takvo rešenje. Posebno napominjem da je nov proizvod, uz vrhunske performanse, veoma lak i jednostavan za korišćenje i da ne zahteva zavidan nivo informatičke pismenosti.“\nSledeći jednostavnu proceduru roditelj određuje kojim danima i u koje vreme dete može da koristi Internet i kojim to društvenim grupama može da ima pristup. Pored toga,moguće je odrediti koje reči u nazivima sajtova su za dete zabranjene i tako preduprediti potencijalne probleme u vezi sa sadržajem na tim adresama… Sledi još čitav niz drugih mogućnosti podešavanja koja se mogu uraditi za više dece na istom računaru, u skladu sa njihovim uzrastom i interesovanjima. Uz to, za svakog korisnika moguće je prikazati detaljnu statistiku o tome koliko je vremena proveo za računarom, da li je pokušao da prekrši neku od zabrana, i drugo. Ukoliko i roditelj koristi isti računar, svi njegovi podaci će biti u potpunosti zaštićeni od eventualnih virusa koji mogu da stignu sa nekim igricama za računare.\nTakođe, nov proizvod pruža slične mogućnosti i poslodavcu koji, sem što apsolutno obezbeđuje podatke preduzeća od zloupotreba, lako i jednostavno može da kanališe vreme i način na koji zaposleni koriste Internet tokom radnog vremena.\nKompanija Singi Inženjering nudi 30-to dnevno potpuno besplatno probno korišćenje kompletne verzije (full version)proizvoda Kaspersky 2011, kako bi se potencijalni klijenti sami uverili u kvalitet i efikasnost novog proizvoda. Bez obzira na to da li će, nakon isteka probnog perioda, klijent kupiti proizvod ili ne, njegov računar će svakako biti očišćen od bilo kojih postojećih virusa. Uz svaki paket proizvoda Kaspersky 2011, stručni tim Singi Inženjeringa pripremio je i obiman pisani materijal propratne dokumentacije i podrške. Uz to, besplatna tehnička podrška e-mailom ili telefonom na raspolaganju je tokom čitavog test perioda.\nZa dodatne informacije možete se obratiti agenciji Srebrn&Tuš, Bojani Vujasinović ovlašćenoj za odnose s javnošću od strane kompanije Singi inženjering, na mail [email protected] i na telefone 3242 311.


MALI: Đilasova politika je kako da zaradi što više para za sebe, a naša kako da poboljšamo život građana\n15. 10. 2021. u 13:59\n- Vi se navodno u svom programu, kako kažete, zalažete za povećanje minimalne zarade i prosečne plate, ali to naravno ostaje samo na rečima, jer je interesantno da vam to nije bio prioritet dok ste bili na vlasti. Tada vam je ekonomski program podrazumevao lično bogaćenje i to kako da gazda Đilas zaradi što više para za sebe. Dok je narod sa jedne strane siromašio, Đilas se sa druge strane bogatio. Vaša ekonomska politika je kako da zaradite što više para, a naša kako da povećavamo životni standard građana Srbije- rekao je Siniša Mali.\nOn je dodao da građani pamte i vrlo dobro znaju koliko su minimalna zarada i plate nekad iznosile, a koliko iznose sada.\n- Građani se sećaju da je, primera radi, minimalna zarada u vaše vreme iznosila svega 15.700 dinara, a da se ta zarada ove godine više nego duplirala. Ona kontinuirano raste, čak i za vreme krize izazvane pandemijom korona virusa, baš kao i prosečne plate. Zahvaljujući ekonomskim rezultatima koje postižemo, od 1. januara minimalna zarada će biti uvećana za 9,4 odsto, odnosno uvećana sa 30.900 na 35.012 dinara. Osim minimalne zarade koja je duplirana u odnosu na vaše vreme, duplirane su i prosečne plate, pa je tako neto zarada u vaše vreme iznosila oko 34.000 dinara, a u period januar – jul ove godine iznosi 64.358 dinara. Dakle, vaša prosečna plata je manja nego naša minimalna zarada – istakao je ministar.\nNaveo je da je primarni cilj Vlade Republike Srbije povećanje životnog standarda građana, te da se posle nekoliko godina teške fiskalne konsolidacije aktivno radi na tome.\n- Fiskalna konsolidacija je bila neophodna jer su gazda Đilas i njegovi uposlenici uspeli da dovedu zemlju na ivicu provalije, odnosno bankrota. Zahvaljujući predsedniku Aleksandru Vučiću, javne finansije su stabilizovane, te smo sa punom kasom dočekali najveću ekonomsku krizu ikada, izazvanu pandemijom korona virusa. I pored teških globalnih okolnosti, minimalna zarada povećana je i ove godine, a dogovoreno je da raste i sledeće. Istovremeno, rastu i plate u javnom sektoru i penzije - istakao je on i napomenuo da je više puta rečeno da rast minimalne zarade, doslovce gura napred ostale zarade.\nSiniša Mali ministar Siniša Mali Đilas Dragan Dragan Đilas


Istoričari o Sulejmanu Veličanstvenom - :: Forumi Tvorca Grada ::\nIstoričari o Sulejmanu Veličanstvenom\nПорукаод Mustra » 22 Мај 2012, 20:53\nKoliko ima istine u seriji?!\nIstoričari smatraju da je pravo scenarista da u skladu sa umetničkim slobodama netačno interpretiraju činjenice u istorijskom televizijskom spektaklu. Kako tvorcima popularne tv serije “Sulejman Veličanstveni” objasniti da su odstupili od istorijskih činjenica, kada je reč o epizodi koja prikazuje tursku opsadu Beograda u leto 1521. godine, u kojoj je sultan Sulejman prikazan kao romanitični vitez i gde nema ni traga od ubijanja i proterivanja Srba? Verovatno nikako, budući da svaki scenarista može da se opravda svojom umetničkom slobodom, i da kaže da na svakovrsna odstupanja ima pravo čak i kada ekranizuje neko klasično književno delo (upravo smo nedavno na FEST-u gledali neočekivanu verziju “Orkanskih visova” Andree Arnold).\nIpak, pomenuta serija izazvala je u našoj javnosti reakcije, manje, doduše, od onih upućenih čuvenoj Andželini Džoli, zbog njenog filma “U zemlji krvi i meda”.\nEvo kako je Radovan Samardžić u knjizi „Sulejman i Rokselana” dočarao pad Beograda: “U stvari, osvajajući Beograd, Turci su ratovali protiv Srba, a Ugre su, u tom času, hteli samo odagnati… Jednog od onih dana kad je sultan odlazio u lov, 9. septembra, srpsko stanovništvo Beograda proterano je u večito progonstvo. Činilo se da im je čestiti car, koji je otišao na zverinje, konačno okrenuo leđa. Osećali su ga, međutim, nad sobom sve dok su, krvavih nogu, gmizali ka Carigradu…”\nZa mišljenje o serijskom programu “Sulejman Veličanstveni” i turskom ‘tumačenju’ istorije, list Politika uzeo je izjave od naših poznatih istoričara.\nProf. dr Ema Miljković, sa Filozofskog fakulteta u Nišu, smatra da je u seriji opsada Beograda najistaknutiji primer oglušavanja o istorijske činjenice: “Kada su Turci zauzeli Beograd, više od dve hiljade srpskih porodica oterano je u okolinu Carigrada, gde su zatim radili na održavanju vodovoda, ili su se nastanili po selima u Trakiji. Međutim, u ovoj seriji odnos turske vojske prema srpskom stanovništvu prikazan je suviše blagonaklono, što ne odgovara istorijskim podacima”, objašnjava sagovornica, uz napomenu da serija u potpunosti podražava stil epohe kada je o scenografiji i kostimima reč. Ipak, smatra da je ovakav program dobar podstrek za diskusije sa studentima, jer tačno tako zamišljamo jednu grandioznu carevinu.\nProfesorka Miljković oprezno preporučuje gledanje ovog programa onima koji nemaju istorijsko predznanje, jer kako kaže, moguće su zabune kada je reč o tome šta se odigralo pre, a šta posle:“Naime, zna se da je Sulejman Veličanstveni započeo svoju vezu sa robinjom Aleksandrom Lisovskom tek kada se vratio sa pohoda na Beograd, a u seriji on je već sa njom kada kreće na Beograd. Ovo je prilika i za preispitivanje drugih uvreženih mišljenja, među kojima je i ono o vremenu provedenom pod Turcima.”\nEma Miljković kaže da Turci u većem delu Srbije nisu imali prevlast punih pet vekova, i napominje:“Srbija je pala pod osmansku vlast padom njene prestonice Smedereva juna 1459. godine. Mada je punu nezavisnost stekla Berlinskim kongresom 1878. godine, određeni stepen autonomije stekla je počev od Prvog srpskog ustanka, i zatim u većoj meri u vreme kneževine Srbije. Južnije srpske oblasti, su najkasnije oslobođene, 1912. godine, i bile su pod Turcima duže o ostalih.”\nKomentarišući romantičnu verziju istorije u pomenutoj seriji, istoričar Čedomir Antić smatra da je pravo scenarista da u skladu sa umetničkim slobodama netačno interpretiraju istorijske činjenice, da postoji mogućnost da turski umetnici drugačije vide određene događaje, ali da je u slučaju serije „Sulejman Veličanstveni” važniji način na koji ovakve sapunice dolaze na naše televizije, a zatim i način na koji su osporavane.\n“Čudi me potreba emitera da ovakve sadržaje prikazuju neprekidno, kao i toliki broj onih koji ih preko medija kritikuju, i zatim, kao da pokušavaju da spreče njihovo emitovanje. Postavlja se pitanje da li bi u Turskoj ikada bila emitovana neka ovakva, recimo srpska serija, i da li bi naišla na ovako miroljubiv, a ujedno i histeričan, odgovor javnih ličnosti, kao i da li bi bila ovoliko prihvaćena od turskog naroda”, kaže Antić.\nSlično razmišnja i profesor Filozofskog fakulteta u Beogradu Aleksandar Fotić, koji objašnjava “da to i nije serija kojoj je zadatak da prikaže istorijske događaje kakvi oni jesu bili, niti je bi po svaku cenu morala da se zasniva na strogo utvrđenim činjenicama”.\n“Pisca scenarija ništa ne obavezuje na tačnost. Serija je rađena na nivou latinoameričke sapunice, ovog puta smeštene u mistični, egzotični, lascivni okvir sultanovog harema. Od nje ne treba očekivati kvalitet koji prati neku istorijsku temu, poput onakvih kakve radi Bi–Bi–Si, na primer. Dva–tri konja, jedna sablja, svakodnevni razgovor bez dubokih poruka, čiji je osnovni zaplet neka ljubavna afera, svađa ili intriga, uz digitalizovani Topkapi saraj, digitalizovani Bosfor, pa čak i digitalizovano nebo nad Istanbulom, sasvim su dovoljni. Možda su tu kostimi i najbolji deo serije”, kaže sagovornik, dodajući:“Danas verovatno ogromna većina Srba i ne zna da je u to vreme Beograd već čitav vek bio mađarski grad, i da Sulejman nije osvojio Beograd od Srba, nego od Mađara. Da ne govorimo o tome da je verovatno više Srba bilo u Sulejmanovoj vojsci nego što ih je bilo u u ugarskom Beogradu pod opsadom. Za takve “Srbe” izrazi „Turci su krivi za sve”, ‘najtužniji i najmračniji period naše istorije’, počinju i završavaju svaku diskusiju. Stoga, možemo samo da zaključimo, čitajte knjige čak i kada je televizor uključen.”


Budite dio privredne “mreže” u Srpskoj: Besplatno povezivanje na platformi eDomaće – DOM INFO |\nBudite dio privredne “mreže” u Srpskoj: Besplatno povezivanje na platformi eDomaće\nPrivrednici u Republici Srpskoj dobili su svoju „mrežu“. Tačnije, u pitanju je platforma „eDomaće“ na kojoj se, uz kreiranje naloga poput onih na društvenim mrežama, privredni subjekti registrovani na teritoriji Srpske mogu predstaviti javnosti i uvezati se sa svojim partnerima i klijentima.\nU nekoliko jednostavnih koraka i potpuno besplatno, svima smo dali priliku da se registruju i postanu vidljiviji, ali i ostvare poslovne kontakte, kažu idejni tvorci platforme iz Udruženja mladih ekonomista (UMEK).\n“Osnovni cilj je predstavljanje, povezivanje i međusobna saradnja privrednika iz svih krajeva Republike Srpske. Na tu ideju smo došli, između ostalog, i zbog ove teške korona-godine u kojoj je većini poslovanje bilo otežano. Zato smo odlučili da im omogućimo da potpuno besplatno ostvare onlajn prisustvo i kreiraju svoj nalog na onlajn platformi”, kaže Srđan Udovičić, predsjednik UMEK-a.\nNa kreiranju platforme i razvoju aplikacija radila je kompanija Prointer ITSS koja je i zlatni sponzor projekta, dok je generalni pokrovitelj kabinet predsjednice Republike Srpske Željke Cvijanović. U UMEK-u kažu da je ovakva platforma novitet na našem prostoru jer omogućava uređivanje profila i predstavljanje potencijalnim partnerima, kreiranje objava, sadržaja, promocija, dodavanje fotografija, sertifkata, priznanja. Sa svim korisnicima omogućena je i komunikacija putem inboxa i poruka, tako da je to, zaista, svojevrsna mreža domaćih privrednika, i velikih i malih, objašnjava Udovičić.\n“Zato ih pozivamo da kreiraju svoje naloge, jer se radi o vrlo jednostavnom postupku. Nalog se kreira kao i na bilo kojoj društvenoj mreži, a registracija je korak po korak – potrebno je popuniti neke osnovne informacije o firmi. Dakle, za sve to vam nisu potrebna neka posebna znanja”, kaže Udovičić i dodaje da se svi detalji nalaze na web platformi edomace.com\nU kompaniji Prointer koja je i dio korporacije Infinity International Group, vjeruju da će platforma olakšati uvezivanje domaćih kompanija i na taj način dovesti do širenja poslovanja, zbog čega su, kažu, ideju mladih ekonomista u startu podržali.\n„Tu ideju smo prepoznali kao odličan put za razvoj domaćeg tržišta, posebno u doba pandemije kada je veći dio poslovanja prenesen na digitalno funkcionisanje. Samim tim, sigurni smo da će nova platforma imati veliki značaj za sve domaće proizvođače, ali i da će pomoći bržoj i kvalitetnijoj digitalizaciji domaćih kompanija“, kaže Mirjana Jukić, marketing menadžer u Infinity International Group.\nOd pomoći domaćim privrednicima svakako će biti i to što će na platformi eDomaće biti vidljivi ne samo svojim partnerima i već “provjerenim” kupcima i klijentima, već i širom svijeta.\nU Banjaluci obilježena 161 godina od rođenja Nikole Tesle\nPet stvari u domu koje su stvarno zastarjele i izašle iz mode


RTS :: Potpredsednik Indije u Srbiji u subotu, zakazana Posebna sednica skupštine\nPolitika Potpredsednik Indije u Srbiji u subotu, zakazana Posebna sednica skupštine\nčetvrtak, 13. sep 2018, 11:01 -> 17:52\nPredsednica Skupštine Srbije Maja Gojković sazvala je 19. Posebnu sednicu parlamenta za subotu, 15. septembar, na kojoj će se poslanicima obratiti potpredsednik Indije i predsedavajući Saveta država M. Venkaja Naidu.\nSednica će se održati u velikoj sali Doma Narodne skupštine s početkom u 16.15, dodaje se u saopštenju.\nSa potpredsednikom Indije će se u subotu sastati predsednik Srbije Aleksandar Vučić. Susret će biti održan u Palati Srbija, ispred koje će biti priređena svečana ceremonija dočeka, zatim tet-a-tet razgovori dvojice državnika, a potom i plenarni razgovori dveju delegacija.\nNakon plenarnih razgovora predviđeno je potpisivanje bilateralnih sporazuma: Sporazum o saradnji Srbije i Indije u oblasti zdravlja, bilja i biljnog karantina potpisaće ministar poljoprivrede, šumarstva i vodoprivrede Branislav Nedimović i ambasador Indije Subrat Batačardži.\nNešto posle podneva predviđen je Poslovni forum Srbija-Indija na kojem će učestvovati i Marko Čadež, predsednik Privredne komore Srbije, Mehruf Manalodi, predsednik Konfederacije indijske industrije, Venkaja Naidu, potpredsednik Indije i predsednik Vučić, saopštila je Pres-služba predsednika.\nNajviše smo izvozili cigarete, a uvozili uljane pogače\nSa druge strane, najviše smo uvozili uljane pogače i ostale čvrste ostatke iz ulja od soje, zatim sirovi aluminijum i drugo.


Dan online - Ekonomija: Pobošljali upravljanje - 2020-01-25\nEkonomija UČINAK VLADE U JAVNIM FINANSIJAMA Pobošljali upravljanje\nUčinak u upravljanju javnim finansijama i finansijskoj odgovornosti u Crnoj Gori poboljšan je u odnosu na prethodni izvještaj koji analizira tu oblast, imajući u vidu da je 11 indikatora pokazalo bolje rezultate, saopšteno je iz Ministarstva finansija.\nGlavna poboljšanja učinka ostvarena su u oblastima pouzdanosti budžeta, obima neprikazanih aktivnosti državnih organa, registracije poreskih obveznika i oporezivanja, procedurama ugovaranja i izvještavanja o dugu i izdavanju garancija, poboljšanom upravljanju nabavkama, efikasnih unutrašnjih kontrola i ojačane interne revizije, eksterne revizije i skupštinskog nadzora.\nIz ministarstva su, kako prenosi Mina biznis, kazali da je u Crnoj Gori tokom prošle godine sprovedena ocjena javne potrošnje i finansijske odgovornosti (PEFA), a rezultati su predstavljeni kroz izvještaj.\n– Svrha ove ocjene bila je da Vladi pruži pregled učinka sistema upravljanja javnim finansijama u skladu sa standardizovanom metodologijom propisanom PEFA okvirom za 2016. godinu, koja ocjenjuje sistem upravljanja javnim finansijama na nivou sedam stubova i 31 indikatora – piše u saopštenju.\nIzvještaj o ocjeni pruža detaljan presjek stanja sistema upravljanja javnim finansijama, učinka do sada sprovedenih reformi i ukazuje na oblasti koje predstavljaju prioritet za dalje reforme, kako bi se obezbijedila dugoročna stabilnost javnih finansija.


MLADE KOŠARKAŠICE SRBIJE U ČETVRTFINALU EVROBASKETA Srbija sa plus 39 deklasirala Slovačku, na redu su Mađarice\nKošarkašice Srbije su deklasirale Slovačku sa 100:61 (24:15, 20:19, 24:15, 32:12) na Evropskom prvenstvu do 20 godina u Mađarskoj i tako su se plasirale u četvrtfinale. Naredni protivnik našim devojkama biće domaćin (četvrtak, 18 sati), koji je nadigrao Belgiju. Ubedljivo najzaslužnija za trijumf bila je fenomenalna Ivana Raca, koja je imala 36 poena i 10 skokova.\nIzabranice selektora Miloša Pavlovića su seriju od dve pobede u grupi prekinule protiv Rusije, što ih je odvelo na drugo mesto u grupi i duel sa Slovakinjama. Međutim, nije to poremetilo reprezentativke naše zemlje, koje su u osmini finala pokazale da su mnogo kvalitetnije od protivnica, koje su pregazile za plasman među osam najboljih ekipa na Starom kontinentu.\nVeć od samog početka meča bilo je jasno da su naše devojke za klasu iznad protivnika, pa se ni pitanje pobednika nije postavljalo ni u jednom trenutku. Prednost Srbije je u prvoj četvrtini već dostigla devet poena, a do kraja meča protivnice nisu mogle da se oporave.\nDrugi kvartal je takođe pripao našim devojkama, koje su na poluvreme otišle sa dvocifrenom prednošću (bilo je plus 10), što je bio samo uvod u ono što se dešavalo u nastavku duela.\nRezultatski gledano svaka dilema oko konačnog pobednika razrešena je u trećoj deonici, koju su košarkašice Srbije predvođene nestvarnom Ivanom Racom rešile sa plus devet, pa su u poslednjih 10 minuta ušle sa ogromnih 19 poena prednosti. Ubedljiva pobeda je potvrđena u poslednjoj četvrtini, pa su izabranice selektora Miloša Pavlovića na suveren način prošle u četvrtfinale Evrobasketa.\nIvana Raca je dominirala na meču protiv Slovakinja\nUbedljivo najbolja u redovima naše selekcija bila je neverovatna Ivana Raca, koja je meč završila sa čak 36 poena i 10 skokova, pa nije bilo dileme ko će biti igračica utakmice. Takav MVP učinak doneo joj je čak 43 indeksna poena, što je svakako jedna od najboljih partija na ovom Evrobasketu.\nDvocfreni učinak u našoj selekciji imale su Ivana Katanić i Lara Radulović (po 13 poena). Kod Slovakinja najefikasnije su bile Nikola Kovačikova sa 16 i Sona Svetlikova sa 12 koševa.\nKošarkašice Srbije su do trijumfa na ovom meču došle noseći logo "Blica" na dresovima, a naša medijska kuća je i veliki sponzor ženske košarkaške reprezentacije. "Blic" je doneo našim mladim igračicama sreću u dosadašnjem toku takmičenja, a nadamo se da će ista situacija biti viđena i u četvrtfinalu protiv domaćina Mađarske.\nSrbija U20 - Slovačka U20 100:61 (24:15, 20:19, 24:15, 32:12)\nDvorana: "Novomatik Arena" u Šopronu. Gledalaca: oko 2.000.\nSrbija U20: Naumčev 9, Đorđević 7, Vujisić 2, Jovančević 5, Radulović 13, Zukanović 8, Turudić 7, Bojović 7, Raca 36, Vučković, Katanić 13, Stojanović 3.\nSlovačka U20: Drobna 1, Havranova, Kozakova 1, Lekleš 5, Majtašova, Balažova 8, Belušova 5, Gajdošova 2, Kovačikova 16, Ostadalova 5, Svetlikova 12, Tarkovičova 6.


RTCG - Radio Televizija Crne Gore - Nacionalni javni servis :: Svijet :: Švajcarci protiv 5G tehnologije\nPROTESTI GRAĐANA 22. 09. 2019. 23:49 >> 23:48 0\nŠvajcarci protiv 5G tehnologije\nNekoliko hiljada ljudi protestovalo je u subotu u Bernu protiv raspoređivanja pete generacije mobilnih mreža 5G u toj zemlji.\n"Bojkot 5G" i "Uvjek brže, više, dalje na štetu čovjeka i okoline", "Zaustavite 5G", pisalo je na transparentima koje su demonstranti rasporedili preko puta švajcarskog parlamenta, kako bi upozorili na tehnologiju za koju tvrde da je štetna za zdravlje.\n"To što se danas okupilo toliko ljudi je snažan znak protiv nekontrolisanog uvođenja 5G", navela je u saopštenju Tamlin Šibler, kopredsjednica "Frequencie", udruženja koje je organizovalo skup.\nNakon Južne Koreje, Švajcarska je jedna od prvih zemalja u svijetu koja je uvela usluge 5G, mobilne infrastrukture koja je u centru tehnološkog sukoba Sjedinjenih Država i Kine.\nProtivnici 5G u Švajcarskoj se boje elektromagnetnog zračenja tehnologije i nekoliko kantona je pod pritiskom online peticija zamrzlo konstrukciju antena u ime načela predostrožnosti, poput Ženeve, Vauda, Friburga i Nušatela.\nVrlo uticajan švajcarski savez ljekara se zalaže za oprez i objašnjava "da dok ne bude naučno dokazano da povećanje graničnih vrijednosti sadašnjeg zračenja nema uticaja na zdravlje, ne treba ga povećavati".\nProtivnici pokušavaju da pokrenu incijativu za referendum o toj temi, za šta bi trebalo skupiti 100.000 potpisa za 18 mjeseci.\nŠvajcarska 5G tehnologija\nKazne od 90 eura za upotrebu plastičnih kesa\n28. 12. 2019. 1\nGledanje filmova u kinu i iz bračnih kreveta


Grad Novi Pazar - Akcija grada za bezbednost najmlađih u saobraćaju\nAkcija grada za bezbednost najmlađih u saobraćaju\nGrad Novi Pazar nizom akcija podiže svest o važnosti edukacije osnovaca na temu saobraćaja. Đacima prvog razreda podeljeni su saobraćajni paketi koji sadrže fluorescentne višenamenske torbe i priručnike “Pažljivkova pravila u saobraćaju”. Torbe za 1553 prvaka omogućiće da deca budu vidljivija u saobraćaju. Ovu akciju kordinisao je gradski Savet za bezbednost sobraćaja, a sredstva za svetleće torbice izdvojena su iz gradskog budžeta. Mališane prigradskih osnovih škola “Jošanica” u Lukarima i “Rastko Nemanjić“ u Postenju obišao je gradonačelnik Nihat Biševac sa saradnicima. Učenike i nastavnike škole “Rastko Nemanjić” osim posete i poklona obradovala je i vest da će školski račun biti odblokiran prvi put nakon osam godina.\nGradonačelnik Nihat Biševac, istakao je da je bezbednosti dece u saobraćaju na prvom mestu:\n„Pokloni imaju za cilj upravo povećanje nivoa bezbednosti najmlađih učesnika u saobraćaju. Deca su budućnost našeg grada i zato iz godine u godinu povećavamo budžetska sredstva koja ulažemo u razvoj obrazovanja. Koliko se trudimo da zaista bude tako govori podatak da je u 2016. za potrebe obrazovanja iz budžeta grada izdvojen 121 milion dinara a u ovoj godini to ulaganje dostiže 223 milona. Naš cilj je da stvaramo što bolje uslove kako u gradskim, tako i u seoskim školama.“, zaključio je gradonačelnik.\nGradonačelnik Nihat Biševac je istakao važnost edukacije svih učesnika u saobraćaju: „Naročito je potrebno obratiti pažnju na decu, njihovu bezbednost u neposrednoj blizini škola ali i na putevima kojim se kreću od kuće do škole i nazad“.\nU okviru akcije koja promoviše bezbednost najmlađih u saobraćaju u četvrtak će za sve učenike prvog razreda biti prikazana pozorišna predstava „Pažljivkova pravila u saobraćaju“.


HomeVestiJoksimović: Junkerova izjava pozitivna, Srbija na pravom putu\n09/11/2017Redakcija BALKAN TVVesti, za slajder0\nMinistarka za evropske integracije Jadranka Joksimović ocenila je kao „veoma pozitivnu“ izjavu predsednika Evropske komisije Žan-Kloda Junkera, da bi Srbija pre 2025. godina mogla da postane članica EU i istakla da to samo jača uverenje da je Srbija na pravom putu.\n„Predsednik Junker ovom porukom zapravo pokazuje da Evropska unija još uvek ima liderske sposobnosti i da računa na Srbiju kao na deo svojih liderskih sposobnosti i sada i u budućnosti kada postanemo članica EU. Mislim da je to jedna jako dobra poruka“, rekla je Joksimović za Pink.\nOna je napomenula da je bilo reči o datumima, ali da nije precizirano da li će biti pre ili posle 2025.\n„Mi smo o datumima govorili, da li će biti pre 2025, da li će biti posle, nisu to tako zapisani datumi, ali ono što je važno to je da naši građani znaju da smo mi obećali reforme građanima i bolju, uređeniju zemlju, viši životni standard. To je ono što je prioritetni cilj vlade, a ovakve poruke svakako doprinose da budemo uvereni još više u činjenicu da smo zaista na pravom putu“, poručila je Joksimović.\nVučić sa ambasadorom Čepurinom


Извештај са трибине „Слободни избори – под принудом?“ | Svi Srbi Sveta\nnedelja, 29 decembar 2013 05:11 Rubrika: Događaji\nU nameri da se o važnim temama iz srpskog političkog života otvoreno i odgovorno govori u javnosti, Beogradski kulturni klub i Istorijski projekat Srebrenica organizovali su tribinu „Slobodni izbori – pod prinudom?“ posvećenu nedavno održanim lokalnim izborima na teritoriji Kosova i Metohije, pod pravnim okvirom samoproklamovane Republike Kosova. Tribina je održana u Beogradu, u Zmaj Jovinoj ulici, broj 15. Cilj organizatora tribine bio je da se publici prezentuju mišljenja istaknutih javnih radnika o smislu izbora održanih na Kosovu i Metohiji (posebno u severnokosovskim opštinama), kosovskoj politici srpskih vlasti ustoličenih prethodne godine i na kraju da se čuju neposredna iskustva ljudi koji su tokom napetih izbornih dana boravili među Srbima na Kosovu i Metohiji. Tribinu su i ume organizatora otvorili Stefan Karganović i Miloš Milojević.\nPrvi među govornicima je bio potpredsednik Republike Srpske profesor Emil Vlajki. Vlajki je u opsežnom i sadržajnom izlaganju izneo svoje viđenje politike koju je Srbija vodila prema Kosovu i Metohiji prethodnih više decenija. Vlajki je neodlučan ko bi se mogao označiti kao krivac za težak položaj Srba na KiM i teškom stanju srpske kosovske politike. Po njegovom mišljenju, ni jedan režim koji je upravljao Srbijom prethodnih nekoliko decenija, nije vodio odgovarajuću politiku prema Kosovu i Metohiji ali ni jedan takođe nije otvoreno odustajao od tih interesa – teret izdaje i poraza raspoređen je među političkim delatnicima prethodnih više decenija bez mogućnosti da se ova odgovornost jasno odmeri. Ipak, prema Vlajkijevom mišljenju lično veliku odgovornost snosi politička elita koja je Srbijom zavladala posle oktobra 2000. godine i koja je isticanjem da se za teritorijalni integritet Srbije neće boriti ni na koji način osim miroljubivim sredstvima praktično priznala nasilnu secesiju dela svoje teritorije. Smeštajući kosovsku politiku u širi geopolitički kontekst Vlajki je ukazao da su prilike izuzetno teške i da je šansa da se nešto promeni u sadašnjim prilikama izuzetno mala. Za Vlajkija Rusija ima prvorazredan značaj u daljem srpskom političkom razvoju. U izuzetno provokativnom drugom delu izlaganja Vlajki je ukazao da, pošto je Srbija napravila velike ustupke u svojoj kosovskoj politici prethodnih godina, Rusija nema mogućnosti da u sadašnjim prilikama ozbiljnije pomogne Srbiji u povratku njenog teritorijalnog suvereniteta. Prema njegovim saznanjima, deo srpske vladajuće političke elite sklon saradnji sa Rusijom postigao je sa odgovornim faktorima ove zemlje dogovor da Rusija garantuje teritorijalni integritet ostatka Srbije, podrazumevajući da se Srbija neće pridruživati NATO paktu. Vlajki je zaključio da je proruski orijentisani deo srpske političke elite na pravom putu jer Rusija može da ima prvorazredan interes da podrži Srbiju u njenom sveukupnom razvoju, ali da se u ovoj geopolitičkoj situaciji ne može ništa uraditi da bi Kosmet bio vraćen.\nStefan Karganović, osnivač i predsednik Istorijskog projekta Srebrenica, je u svom izlaganju ukazao da su novembarski izbori, sprovedeni uz neskriveno državno nasilje, obesmisli dosadašnju politiku kosovskih Srba. Ona je nažalost, prema Karganovićevom mišljenju, zapala u ćorsokak i hronično je zaostajala za događajima. Srbi su tako zapali u položaj objekta politike drugih, moćnijih činioca, umesto da budu vodeći protagonisti. Karganović je predložio konkretne poteze koje bi severnokosovski Srbi trebali da preduzmu kako bi se vratili u centar dešavanja. Dosadašnju politiku kosovskih Srba Karganović je ocenio kao pasivnu i nekoherentnu. Kao zamenu predložio je da je potrebno da Srbi odlučno istupe i koristeći se sličnim pravnim obrazloženjima kao ranije Albanci proglase nezavisnost, istupe iz etničke samoizolacije i pozovu da im se u tom poduhvatu pridruže svi stanovnici Kosova i Metohije, nezavisno od etničke i verske pripadnosti, koji žele da žive u normalnom pravnom poretku. Karganović smatra da bi međunarodnoj zajednici bilo jako teško da ignoriše ovakav potez jer je sličnu akciju kosovskih Albanaca svesrdno podržala i pomagala, pokušavajući čak i da secesionistički akt uklopi u prihvatljivu pravnu formu. Oslanjajući se na odluku Međunarodnog suda u Hagu Srbi treba da iskoriste ovu situaciju u svoju korist. Prema Karganovićevim rečima: to nije konačno rešenje, ali je dovoljno drastično da bi resetovalo političku situaciju u neophodnoj meri da Rusiji pruži mogućnost da se opet angažuje, ali na novoj osnovi. Drugim rečima, sadašnja srpska politika prema Kosovu i Metohiji je takva da Rusija nema razloga da rizikuje svoj međunarodni prestiž učestvujući u jednom vrlo sumnjivom poduhvatu, koji je u koliziji sa dosadašnjom i srpskom i ruskom kosovskom politikom.\nNaredni govornik bio je Aleksandar Pavić, jedan od osnivača građanske inicijative `Nikad granica` i oštri kritičar kosovske politike srpskih vlada prethodnih nekoliko godina. Pavić se osvrnuo na izlaganje Emila Vlajkija, a posebno je bio kritičan prema nekim njegovim zaključcima. Pozitivna valorizacija sadašnje srpske vlasti po njegovom mišljenju je nemoguća. Naime, Pavić je ukazao da je pokušavao da dokuči da li se iza sadašnje srpske politike, koja je očito kapitulantska, krije neka dublja strategija, izgradnja alternativne pozicije ili bilo šta slično. Zaključio je da nema nikakvog osnova da se veruje da srpske vlasti vode dvostruku politiku prema Kosovu i Metohiji – da s jedne strane javno prave ustupke dok sa druge prave odstupnicu sa koje bi eventualno zaštitili srpske nacionalne interese. Naprotiv, Pavić smatra da je politika ove Vlade otvoreno kapitulantska. Izdaja sadašnjih vlasti, bez zadrške ističe, posebno je teška jer su njihovi potezi potpuno suprotni politici koju su proklamovali kada su tražili podršku birača. Ukazao je da je politika kosovskih Srba odlučna i da javna aktivnost, kakva je između ostalog i održana tribina, treba da dovede do toga da vlasti ne smeju da otvoreno priznaju nezavisnost Kosova i Metohije i da uvek, čineći čak i teške, defetističke ustupke, javno ipak govore kako to što čine nije formalno priznavanje kosovske nezavisnosti i kako im ne pada na pamet da tako nešto urade.\nPosle Pavićevog izlaganja publika je imala priliku da postavi nekoliko pitanja Emilu Vlajkiju koji nije mogao da se zadrži do kraja programa. U otvorenom dijalogu Vlajki je govorio o manjkavostima srpske kosovske politike, rusko—srpskim odnosima i njihovoj perspektivi i situaciji u Republici Srpskoj i njenom rukovodstvu. Drugi deo tribine usledio je nakon kratke pauze i njegov centralni deo bila je projekcija delova filma o izborima na severu Kosova u novembru ove godine. Film pripremaju novinar Miodrag Zarković, istoričar Sergej Belous i snimatelj Nemanja Trčić. Publici su prikazani delovi filma u trajanju od oko pola sata. Film upečatljivo prikazuje genezu kosovske politike sadaših vlastodržaca – od tobožnjeg beskompromisnog patriotizma do kapitulantstva koji se prikazuje kao moralni imperativ. Upečatljive filmske scene teško je ukratko preneti. Neke su gotovo tragikomične: kada Oliver Ivanović dovodi u pitanje i sam smisao pozivanja na legitimitet u sadašim srpskim političkim prilikama. Kada jedna takva reč za učesnika u političkom životu nema nikakvo značenje možemo se zapitati da li je sve u redu sa temeljima takvog sistema? Ili ubeđivanje sa sredovečnom gospođom ispred biračkog mesta koja je u početku odlučna da glasa nadajući se da će neko od njene dece biti zaposleno. I pored očito velikih očekivanja ipak na kraju odustaje od učestvovanja na izborima! Scene iz filma jasno pokazuju da su metode kojima su se koristili srpski aktivisti bile miroljubive, a da su kvalifikacije ovih ljudi kao kriminalaca i huligana najbezobzirnija propaganda. Ljupki osmeh Aleksandra Vulina kako se rukuje sa kosovskim policajcima sigurno nećete zaboraviti. Vulin nije propustio da kosovskim policajcima poželi „srećan rad“ a po nalogu šefa Aleksandra Vučića nije propustio da pripreti da će zavesti red u Severnoj Kosovskoj Mitrovici za 45 minuta. Mislim da je ovaj letimični pregled sasvim dovoljan da sa puno nade iščekujemo završetak i objavljivanje ovog prvorazrednog dokumentarnog ostvarenja.\nPo projekciji filma prisutnima su se obratili njegovi autori: Aleksandar Pavić, Sergej Belous, istoričar iz Harkova u Ukrajini koji se već pet godina bavi istorijom kosovskog pitanja i Miodrag Zarković. Zarković je istakao da sa pravnog stanovišta Srbiju sa Kosovom i Metohijom povezuje nit koju čine Rezolucija 1244 i Ustav Republike Srbije ali da je sa nacionalnog stanovišta ta veza daleko jača. Zarković je slikovito objasnio: U životnom smislu mi imamo ne nit, imamo deblo, imamo „dalekovode“. To je narod, pre svega iz četiri severne Opštine, koji neraskidivo vezuje Kosovo za Srbiju. Ako se zvanični Beograd ogluši o to, to je zločin nad zločinima. Zarković smatra da su ovakvi javni događaji neophodni kako bi se raskrinkalo kakvim su se nasilničkim merama koristile vlasti da sprovedu tobožnje izbore u četiri severnokosovske opštine i kako bi se premostila žestoka medijska blokada kojom je izloženo patriotsko javno mnjenje. Istoričar Sergej Belous je pokušao da rasvetli situaciju na Kosovu i Metohiji sa stanovišta jednog Rusa iz Ukrajine. Prema njegovom mišljenju u Srbiji, kada je reč o kosovskoj politici posebno, on se našao suočen sa brojnim paradoksima. Belous je ukazao da je među Srbima video malo sloge i spremnosti na zajednički mukotrpan trud i da se ozbiljnim poduhvatima pristupa tek kada situacija postane bezizgledna. Belous se osvrnuo i na istoriju kosovskog konflikta ukazujući da su Albanci vodili promišljeniju politiku na duge staze i da su se koristili različitim metodama kako bi ojačali svoje pozicije među političkom elitom na Zapadu. Na srpskoj strani su pravda i istina i oni se složni moraju izboriti za ostvarenje svojih interesa, zaključio je Belous.\nMožemo zaključiti da je tribina bila odlično posećena i da je jedna prvorazredna tema osvetljena sa nekoliko različitih perspektiva. Svojevrsni državni teror sproveden na severu Kosova i Metohije je dokumentovan i prezentovan što putem video zapisa što preko izlaganja očevidaca. Tema izbora održanih na Kosovu i Metohiji još nije zatvorena, da ne govorimo o samom kosovkom pitanju koje se, svidelo se to nekom ili ne, i dalje nalazi u samoj srži borbe za srpske nacionalne interese.\n( Srpski kulturni klub)


Tepić: I „Politiku“ kupuje Vučićeva klika, ista braća koja su kupila „Novosti“ | Kosova.info\nDom|Najnovije|Tepić: I „Politiku“ kupuje Vučićeva klika, ista braća koja su kupila „Novosti“\nTepić: I „Politiku“ kupuje Vučićeva klika, ista braća koja su kupila „Novosti“\nPotpredsednica Stranke slobode i pravde Marinika Tepić izjavila je da kompanija “Media 026” koja je 2019. kupila “Večernje novosti”, sada kupuje i “Politiku”. Ta kompanija je u vlasništvu braće Rajić iz sela Vučak kod Smedereva, za koju Tepić tvrdi da je samo paravan za kupovinu medija za Aleksandra Vučića.\n„Stalno pričamo o tome kako Aleksandar Vučić upravlja tabloidima i medijima sa nacionalnim frekvencijama. Poslednje saznanje do kog sam došla je da će i ‘Politiku’ da kupi Vučićeva klika, i to nećete verovati ko – braća Rajić“, rekla je Tepić u emisiji „Među nama“ na TV Nova S.\nPotpredsednica SSP podsetila je da su braća Rajić iz sela Vučak kod Smedereva, držala prodavnice „Coka“, a da im je Igor Isailović, kako je navela, „poslovni partner Ane Brnabić sa kojom je imao firmu i poslovni partner i advokat Siniše Malog“, pomogao da osnuju firmu „Media 026“.\n“I da sa tom svojom firmom, vlasnici prodavnica ‘Coka’ kupe prvo ‘Novosti’, a sada ta ista braća Rajić sa iskustvom u prodavnicama ‘Coka’, kupuju i ‘Politiku'”, istakla je Tepić.\nPodsetila je da kupovima “Politike” sa sobom donosi i sve magazine, štampariju i veliki uticaj.\n“Tako da u stvari braća Rajić iz sela Vučak, su po meni samo paravan za kupovinu i ‘Politike’, posle ‘Novosti’, za Aleksandra Vučića, a uz pomoć Siniše Malog koji stoji iza celog ovog projekta”, rekla je Tepić.\nVulin sa Teodosijem i Petkovićem o položaju Srba na Kosovu


RTCG - Radio Televizija Crne Gore - Nacionalni javni servis :: Politika :: Za DPS nema mjesta na putu ka EU\n20. 01. 2022. 13:11 >> 13:12 18\nDPS se neće vratiti na vlast i za tu partiju nema mjesta na putu ka EU, ali Vlada ima poteškoća sa parlamentarnom većinom zbog čega moramo tražiti funkcionalno rješenje, ako želimo doći do broja 49 i deblokade procesa, poručio je danas potpredsjednik GP URA Filip Adžić.\nAdžić ističe da Vlada ima poteškoća sa parlamentarnom većinom, usljed čestih opstrukcija koalicija, partija i poslanika, pa je jasno da takvo stanje ne može dovijeka trajati, uprkos značajnim rezultatima koje je Vlada postigla naročito u borbi protiv organizovanog kriminala i korupcije, kao i na ekonomskom i socijalnom planu.\nOn je kategoričan i kaže da se DPS neće vratiti na vlast i da za tu partiju nema mjesta na putu ka EU.\n"Usud URA-e je da predvodi procese, donosi odlučujuće poteze i kreira politiku. Ne želimo biti nijemi posmatrači procesa, niti zbog sitnih partijskih interesa prepustiti stagnaciju Crne Gore na njenom evropskom putu“, poručuje Adžić u saopštenju.\n"Jedan model podrazumijevao je rekonstrukciju Vlade na nivou eksperata i mi smo taj model podržavali, odbacujući drugi model koji je podrazumijevao rekonstrukciju u smislu ulaska partijski obojenih političara u Vladi. Nakon što ta dva modela nijesu imala potrebnu većinu, ostale su opcija manjinske Vlade ili opcija vanrednih parlamentarnih izbora. Ne želeći da izborima izmrcvarenu državu ponovo vodimo u dugi izborni proces, nudimo model manjinske Vlade svim poslanicima“, kaže Adžić.\nUkazuje da model koji nudi koalicija "Crno na bijelo“ predstavlja pomirenje i inkluziju svih koji Crnu Goru vide u EU, kao građansku, modernu i demokratsku državu, o čijoj budućnosti se odlučuje isključivo u Crnoj Gori.\n"Na našem putu ka EU neće biti prostora za retrogradne i radikalne strukture potpomognute centrima moći iz drugih država, ali ni za one koji su duboko srasle sa kriminalnim frakcijama. Otvoreni smo za sve koji dijele građanske vrijednosti, a suprotstavljaju se krajnje radikalnim i desničarskim tonovima, za sve one koji žele stabilnost i pomirenje, naspram konstantne tenzije i otvaranja bolnih rana iz ružne prošlosti. Otvoreni smo za one čiji je prioritet budućnost i prosperitet, a ne vraćanje u prošli vijek“, kaže Adžić.\nOn poziva sve parlamentarne partije da shvate ozbiljnost momenta u kojem se država nalazi i da, bez obzira na zapaljivu retoriku koju koriste posljednjih dana i mjeseci, ipak razmisle o budućnosti naše zemlje.\n"Pomognite Crnoj Gori da deblokira proces pristupanje EU i deblokira institucije sistema. Podržite implementaciju programa 'Evropa sad' i snažniji nastavak obračuna sa kriminalnom i korupcijom. To su tačke koje spajaju svakog građanina u Crnoj Gori i proizvode neophodnu koheziju i stabilnost koja nam je nasušno potrebna za nove investicije i otvaranje novih radnih mjesta. Može Crna Gora", zaključuje Adžić.\n"Peer review" misija o borbi protiv korupcije i kriminala u CG


Fudbaleri Irana idu na Mundijal u Kataru • RTK\nPobedom u derbi meču sa Irakom (1:0), dobijen je 14. učesnik Svetskog prvenstva krajem 2022. godine.\nIran je postala i prva reprezentacija sa teritorije Azije koja se kvalifikovala za takmičenje u Kataru, a ovo joj je šesti takav plasman. Pre toga je bila akter Mundijala 1978, 1998, 2006, 2014. i 2018. godine.\nPored domaćina prvog planetarnog turnira u zimskom periodu, kao sigurnog učesnika, na turnir su otišle evropske reprezentacije: Španija, Holandija, Belgija, Francuska, Nemačka, Hrvatska, Švajcarska, Engleska, Srbija i Danska. Preostala tri predstavnika Starog kontinenta odrediće baraž dueli.\nJužnoamerčke kvalifikacije prošli su Brazil i Argentina, a sa ovog kontinenta još dve reprezentacije imaju direktan prolaz, dok će se peta boriti sa ekipom iz Azije za katarsku vizu.\nIz Afrike u Katar ide pet nacionalnih timova, čija imena ćemo dobiti u martovskom baražu. Centralna Amerika daće tri direktna aktera Mundijala, dok će jedna šansu tražiti u doigravanju sa najboljom selekcijom Okeanije.\nMinistarstvo zdravlja: Jedan novi slučaj koronavirusa


Tramp građanima: "Glasajte dva puta, za svaki slučaj"\nTramp građanima: “Glasajte dva puta, za svaki slučaj”\nM. D.\t 31. oktobra 2016. 14:32\nRepublikanski kandidat za predsednika SAD Donald Trump često upozorava na mogućnost izborne prevare, a u Koloradu je predložio i kako se protiv nje boriti – drugom izbornom prevarom, navodi “Hafington post”.\nTramp je, u obraćanju pristalicama u Koloradu, juče predložio “preduzimanje pomoćnih koraka”, pa makar oni rezultirali izbornom prevarom, kako bi se sprečila eventualna izborna krađa u režiji Demokratske partije i njene kandidatkinje Hilari Klinton.\n“Ko je ovde poslao svoj listić? I, kada ga pošaljete, mislite li da je adekvatno prebrojan?”, upitao je on pristalice, koje su odgovorile sa “Ne!”.\n“Možete proveriti da li je vaš listić adekvatno prebrojan. Možete otići na biračko mesto gde će vam dati novi listić, a stari poništiti. I tako ćete biti sigurni da će vam listić biti uzet u obzir”, rekao je Tramp, dodavši da “na nekim mestima to mogu uraditi i četiri ili pet puta, ali mi to ne radimo”.\nKolorado je jedna od tri američke države u kojima se svim registrovanim glasačima listići šalju mejlom, a oni ih, popunjene, mejlom mogu i poslati i tako glasati, mada mogu i lično da izađu na birališta, objašnjava list.\nIzbori u SAD biće održani 8. novembra, a pobednik će postati 45. američki predsednik.


Pošta Srbije - Pošta razmenjuje međunarodne uputnice i sa Katarom\nPošta razmenjuje međunarodne uputnice i sa Katarom\nMaksimalni iznos po jednoj uputnici je 2.000 USD, u dinarskoj protivvrednosti po važećem kursu na dan uplate/prispeća uputnice.\nMeđunarodna poštanska uputnica predstavlja brz, jednostavan i pristupačan prenos novca, što će Pošta Srbije od danas omogućiti i sa ovlašćenim poštanskim operatorom u Kataru.\nNa šalterima 1.294 ovlašćene pošte širom Srbije, slanje i prijem novca na ovakav način obavlja se u dinarima, dok je u Kataru i katarskim rijalima (QAR), u skladu sa kursnim listama koje primenjuju poštanske uprave.\nUputnice poslate iz Katara raspoložive su za isplatu odmah nakon prispeća u sistem Pošte Srbije, dok su uputnice poslate iz Srbije raspoložive za isplatu u roku od dva sata u svim većim poštama Katara.\nRok važenja uputnice je 30 kalendarskih dana, nakon čega se može isplatiti samo pošiljaocu.\nPodsećamo da se međunarodne poštanske uputnice već razmenjuju sa Rusijom, Francuskom, Ukrajinom, Belorusijom, Crnom Gorom, Hrvatskom, Bosnom i Hrecegovinom, čime Pošta Srbije širi paletu brzih, pouzdanih i široko dostupnih servisa, vodeći računa o potrebama svojih korisnika i trendovima savremenog poslovanja.


Košarac: Republici Srpskoj smo vratili ime i prezime | Zvornik Danas\nISTOČNO SARAJEVO – SNSD je u proteklih osam godina Republici Srpskoj vratio ime i prezime, podigao joj ugled i kod najvećih neprijatelja i pronašao brojne političke i finansijske prijatelje u svijetu koji su pokazali spremnost da ulažu kapital, rekao je kandidat SNSD-a za poslanika u Predstavničkom domu parlamenta BiH u Izbornoj jedinici tri Staša Košarac.\n„To su pravi rezultati naše politike, pored ogromnih promjena kojima smo, investiranjem u putnu infrastrukturu, univerzitete, škole, bolnice, u energetiku, druge grane industrije, u turizam, bitno poboljšali kvalitet života svih naših građana i to u vrijeme privredne i finansijske krize koja je zahvatila Evropu i cijeli svijet“, rekao je Košarac.\n„Širom Srpske niču termoelektrane, hidroelektrane koje donose mnoštvo novih radnih mjesta. U Višegradu smo zdušno pomogli izgradnju Andrićgrada, najvećeg kulturno-istorijskog i turističkog projekta u ovom dijelu Evrope u ovom vijeku. Tunelom Čemerno kvalitetno smo povezali Hercegovinu sa ostatkom Srpske“, istakao je Košarac.\n„Kome danas odgovaraju tužioci i sudije, koji najkrupnije slučajeve drže u ladicama, osim strancima i, u slučaju procesuiranja ratnih zločina, bošnjačkom političkom vrhu i opet strancima? Više od šest mjeseci trajala je moja bitka u institucijama da dokažem da se u predmetima ubistava Srđana Kneževića, Riste Jugovića i Željka Markovića nije uradilo ništa. Da tužioci u tim predmetima odgovaraju institucijama vlasti, do sada bi bili smijenjeni i na njihova mjesta došli bi oni koji hoće da rade svoj posao“, naglasio je Košarac.\n„Ovo je samo jedan od primjera nefunkcionalnosti institucija koje su napravljene neustavnim prenošenjem nadležnosti. Tražićemo ukidanje svih tih institucija ili ćemo, jednostavno, odbiti da ih finansiramo. I nema tog visokog predstavnika koji će nam zabraniti da to radimo i da raspolažemo našim novcem onako kako mi hoćemo, a ne onako kako je svojevremeno, pod pritiskom stranaca, radio Mladen Ivanić, koji je, kao premijer Republike Srpske, svojim odlukama ugrozio našu finansijsku stabilnost“, naveo je Košarac.\nOn je poručio biračima da „ne uzimaju novac od onih koji ga nude obećavajući lažne promjene i lažnu borbu protiv kriminala i korupcije“.\n„Ne dajte da vas kupe, jer to rade za tuđe pare i interese. Izađite 12. oktobra na izbore i glasajte za Milorada Dodika, Željku Cvijanović i SNSD. Nas ne mogu kupiti, jer sloboda i samostalnost Republike Srpske nemaju cijenu. Zato naša pobjeda znači i pobjedu Republike Srpske. Izađite na izbore i neka Srpska pobijedi“, rekao je Košarac.\nOznake: izbori 2014izbori 2014 istaknutokandidat za poslanikaparlament bihstasa kosarac


Na 58. Oktobarskom likovnom salonu najbolji rad Ivana Milenkovića - JUGPRESS\nNa 58. Oktobarskom likovnom salonu najbolji rad Ivana Milenkovića\nPostavio: Jugpress 29 Oktobra, 2020\nU Galeriji Leskovačkog kulturnog centra otvoren je 58. Oktobarski likovni salon. Na konkurs je pristiglo 83 rada, a žiri je za najbolji proglasio rad Ivana Milenkovića „Smart phone light 12“ jer na suveren način realizuje temu koja tretira pitanje opsednutosti savremenog čoveka sredstvima masovne komunikacije provocirajući realnu otuđenost i egzistiranje u virtuelnom svetu. Druga nagrada dodeljena je Zoranu Krulju za sliku „Veliki dirigent“ koji u simboličnom krugu nadrealnog prizora iščitava savremeno doba, prepuno paradoksa i izazova. Treća nagrada otišla je u ruke Jeleni Dojčinović za sliku „Japanese blue“ gde umetnica vešto pronalazi individualni rukopis u poetici gestualnog slikarstva u duhu apstraktnog ekspresionizma.\nPostavka obuhvata 46 dela 34 autora različitih generacija i likovnih poetika. Selekciju radova obavio je stručni žiri koji su činili istoričari umetnosti Biljana Grković, dr Srđan Marković i Milica Todorović i koji su konstatovali značajno interesovanje umetnika za salon, raznovrsnost poetika i medija u kojima su dela izvedena, kao i priliv umetnika mlađe generacije što obezbeđuje kontinuitet i dalji kvalitativni uspon regionalne likovne scene.\nIzložbu je otvorio Srđan Marković primetivši da je ove godine bilo više radova nego ranije, što je ohrabrujuće.\n„To pokazuje ozbiljan i odgovoran odnos stvaralaca prema likovnoj sceni u gradu, ali i odgovoran odnos LKC, organizaotra, prema manifestaciji i sve napore koji su uloženi da ova smotra likovnih stvaralaca pokaže ozboljan presek kroz leskovačku likovnu scennu. Ova smotra pokazuje i da polako dolazi do smene generacija među stvaraocima, što će omogućiti i kontinuitet.“\nIvan Milenković, dobitnik prve nagrade na 58. oktobarskom likovnom salonu, je ovo po treći put da dobija ovo prestižno priznanje u poslednjih pet godina.\n„Velika je čast kada takve uspehe ostvarujete u svom rodnom gradu. Ovo mnogo znači za neki moj budući rad. Inspiraciju za svoja dela tražim u svakodnevnom životu i okolini, jer se bavim fenomenom svetla koji dolazi iz uređaja i reflektuju se na portretima ljudi. To je jednostavna, svakodnevna scena oko nas.“\nMilenković je do sada imao 13 samostalnih i preko 80 grupnih izložbi u zemlji, ali i Nemačkoj, Francuskoj, Italiji, Sloveniji…


Zafir Hadžimanov: Umetnik divnog, moćnog glasa i pouzdane harizme - Sputnjik Srbija\n10:03 17 April 2021\nZafir Hadžimanov: Umetnik divnog, moćnog glasa i pouzdane harizme\n14:38 29.03.2021 Preuzmite kraći link\nZafir Hadžimanov je bio umetnik divnog glasa i pouzdane harizme. Na taj način ubeležio se u veliku ekipu glumaca i pevača koji su izvodili zahtevne partiture, poput Žana Valžana u mjuziklu „Jadnici“, kao i Tejvjea u mjuziklu „Violinista na krovu“, kaže reditelj Nebojša Bradić povodom vesti o smrti istaknutog pevača, kompozitora i glumca.\nZafir Hadžimanov preminuo je 27. marta u Beogradu, u 77. godini, od posledica infekcije virusom korona.\nNebojša Bradić: Donosio je jake emocije, stradanje, pobune, pobede\n„Svojom interpretacijom Zafir je doneo jake emocije, stradanje, pobune, pobede, doprineo je na taj način da mjuzikl 'Jadnici' bude voljena i rado gledana predstava, da živi. Njegovih šest godina igranja 'Jadnika' na sceni „Madlenijanuma“ zaista je obeležilo samu predstavu. Ja i dan-danas, sedeći u gledalištu i slušajući kako drugi mladi pevači izvode ovu produkciju, uvek u sećanju imam Zafirov moćni glas i njegovu interpretaciju pesama koje i dan-danas zvuče“, kaže u razgovoru za Sputnjik Nebojša Bradić koji je režirao ovu predstavu.\nPrema njegovim rečima, Zafir Hadžimanov je u muzičko pozorište doneo, pre svega, svoju autentičnu prirodu i brojne talente – muzički, pevački, glumački.\n„On je pristajao uz žanr mjuzikla i tu nikada nije bilo problema. Nije se postavljalo pitanje da li on to može da otpeva, odglumi i da tome da harizmu koju produkcija traži“, kaže Bradić, koji je s Hadžimanovom sarađivao i u mjuziklu „Rebeka“, postavljenom takođe na sceni „Madlenijanuma“.\nNaš sagovornik podseća na to da je produkcija „Jadnika“ posebno zahtevna kada je reč o ulozi Žana Valžana, koji je nosilac radnje u trosatnom mjuziklu.\n„Zafir Hadžimanov je bio jedan od najstarijih glumaca u svetu koji je igrao i pevao ovu ulogu. Premijeru je igrao sa 64 godine. Ta uloga je veoma zahtevna, ima veliki raspon, počinje u trenutku kada lik ima 40 godina, a završava se praktično njegovom smrću. To treba odigrati, taj epski zahvat, ali i silne psihološke nijanse koje ta uloga donosi i da sve to, naravno, bude u dobrom pravcu, sa svim zahtevima koje ovo muzičko delo stavlja pred aktere“, naglašava Bradić.\nZafirov Žan Valžan bila je, prema Bradićevim rečima, dobro markirana uloga, jer je omogućila da mladi pevači uz njega dobiju iskustva koja do tada nisu imali.\n„Siguran sam da će to što je on darovao toj predstavi ostati kao nasleđe. Njegova personalnost je na svoj način nosila „Jadnike“, a publici je ostala u trajnom sećanju“, kaže Nebojša Bradić.\nPeca Popović: Izgubili smo važnu kariku u ozbiljnom muzičkom lancu\nZafir Hadžimanov je, kako podseća novinar i publicista Petar Peca Popović, potekao iz „čuvene muzičke i civilizacijske porodice Hadžimanov“.\nNjegov otac Vasil Hadžimanov ceo život je posvetio tradicionalnoj makedonskoj muzici. Imao je apsolutni sluh, a od svoje sedamnaeste godine zapisivao je narodne pesme. Iza njega je ostalo oko 6.000 etnomuzikoloških zapisa koji se čuvaju u Makedonskoj akademiji nauka i umetnosti.\n„Kao što je stari Vasil došao 1936. u Beograd u narodnoj nošnji i od Carevca tražio da bude radio pevač, pa pevao pesmu 'Zajdi, zajdi' prvi put u Beogradu, tako je Zafir Hadžimanov kao mlad student Akademije za pozorište i televiziju na glumi, na FDU, počeo da peva u Radio Beogradu, u Omladinskom radio orkestru“, podseća Peca Popović.\nPočetkom šezdesetih godina Zafir Hadžimanov je počeo da gradi karijeru kao šansonjer. U vreme kada je diplomirao na Fakultetu dramskih umetnosti u Beogradu, 1967. godine, već je bio poznati pevač, koji je iza sebe imao nastupe na brojnim festivalima i nekoliko studijskih albuma.\n„Bio je pevač drugačijeg žanra nego što je to bilo šezdesetih ili sedamdesetih bilo moderno. On nikad nije pripadao prvom ešalonu najpopularnijih pevača, ali je uvek bio autentičan pevač i nije čudo što je posle završio kao jedan od junaka mjuzikla, kao što je ovde bio 'Violinista na krovu', koji je i u Bostonu i Njujorku pevao na engleskom“, navodi Peca Popović.\nIste godine kada je diplomirao na FDU, Zafir Hadžimanov je dobio glavnu ulogu u popularnom krimiću „Nož“ Žike Mitrovića, a potom i u kultnom ostvarenju „Makedonska krvava svadba“ Trajčeta Popova. Ipak, muzika ga je više privlačila.\nU to vreme se zaljubio u pevačicu Senku Veletanlić, s kojom je 1973. godine dobio sina Vasila, danas istaknutog pijanistu i džez muzičara.\n„Cela porodica Hadžimanov se bavi muzikom, njegova supruga Senka je čuveni interpretator, njegova svastika Bisera poznati interpretator bluza, džeza i popularne muzike, Vasil je pravi naslednik. Izgubili smo kariku u jednom ozbiljnom muzičkom i civilizacijskom lancu. Nadam se da će njegov sin Vasil čuvati u budućnosti to veliko ime i prezime“, kaže Peca Popović.\nVasil Hadžimanov: Zafir je za sobom ostavio pravo bogatstvo\nA Vasil Hadžimanov je, povodom očeve smrti, na Fejsbuku objavio dirljivu poruku, u kojoj je naveo da veliko srce njegovog oca nije uspelo da dobije bitku s groznom bolešću.\n„Za sobom je ostavio pravo bogatstvo, od pesama koje je tako majstorski lako pevao, preko svojih mnogobrojnih i raznovrsnih kompozicija, knjiga poezije i proze, sve do nenadmašivih uloga u pozorištu i na filmu. Njegov nesavladivi duh, sposobnost da se u svakoj situaciji snađe i nađe na nogama, energija da sve što radi uvek radi celim svojim bićem, a da dok sve to radi bude istovremeno vrhunski šmeker... to mora da se pamti“, zapisao je Vasil Hadžimanov.\nZafir Hadžimanov je objavio i nekoliko zbirki pesama na srpskom i makedonskom jeziku, a 2007. godine proglašen je počasnim ambasadorom kulture Makedonije u Srbiji.\nPeca Popović podseća da je poslednji veliki muzički projekat Zafira Hadžimanova bio kompilacijski album makedonskih tradicionalnih pesama, objavljen 2014. godine, čime je „zaokružio priču svoje porodice“.\nNebojša Bradić, Peca Popović, Zafir Hadžimanov


Obeležen Međunarodni dan osoba sa invaliditetom - Beogradski Portal\nPovodom Međunarodnog dana osoba sa invaliditetom koji se obeležava 3. decembra, predsednik Gradske opštine Mladenovac Vladan Glišić i član opštinskog Veća Bogdan Vuksanović, zajedno sa rukovodiocem Centra za socijalni rad, Gorjanom Grčić, posetili su članove Međuopštinske organizacije slepih i slabovidih Mladenovca i Sopota u njihovim prostorijama u Mladenovcu.\nPredsednik Organizacije, Goran Mašić, istakao je dobru saradnju opštine i Udruženja slepih i slabovidih i ovom prilikom Glišiću i Vuksanoviću uručio zahvalnice za izuzetan doprinos uspešnom radu organizacije.\nČlan Organizacije, Saša Stanošević, održao je kraću prezentaciju nekoliko pomagala koja slepi i slabovidi koriste u svakodnevnom životu. On je tom prilikom naglasio da nisu sva pomagala dostupna zbog čega je zatražio pomoć u njihovoj nabavci.\nObraćajući se prisutnima, Glišić je pohvalio dobru saradnju opštine Mladenovac i Saveza slepih i slabovidih i rekao da će u narednom periodu ona biti nastavljena i proširena. Glišić je rekao da Međuopštinska organizacija slepih i slabovidih može da se obrati opštini za svaku vrstu pomoći, naročito za pomoć pri nabavci pomagala koja su im potrebna, a koja nisu u mogućnosti sami da nabave. On je pozvao predstavnike Organizacije na radni sastanak sledeće nedelje na kojem bi predstavili predloge i projekte kako bi se blagovremeno planirala sredstva u budžetu za narednu godinu.


ORBAN NAJAVIO REFERENDUM KONTRAVERZNOG ZAKONA KOJI PODRIVA PRAVA LGBT OSOBA: Zatražio podršku Mađara\nEvropska komisija zakon smatra diskriminatornim prema LGBT+ osobama i pokrenula je prekršajni postupak protiv Mađarske, što može dovesti do upućivanja spora pred Sud pravde EU, a zatim i finansijskih sankcija\nObjavljeno: 21.07.2021. 13:25h\n"Brisel je poslednjih nedelja očigledno napao Mađarsku u vezi sa zakonom koji zabranjuje promociju homoseksualnosti medju maloletnicima", rekao je premijer u video snimku objavljenom na Fejsbuku.\nOrban, koji nije izneo datum održavanja referenduma, zatražio je od Mađara da odgovore "ne" na sva pitanja. Parlament Mađarske je sredinom juna izglasao zakon kojim se zabranjuje "promovisanje" homoseksualnosti među maloletnicima.\nORBAN BESAN: "Mere Evropske komisije protiv Mađarske su PRAVNI HULIGANIZAM"\nORBAN IMA VAŽNU PORUKU: Treća doza vakcine od 1. avgusta u Mađarskoj\nUDAR NA ORBANA: Evropska komisija pokrenula postupak protiv MAĐARSKE zbog diskriminacije LGBTQ osoba!\nMILETIĆ O CRNOJ GORI: To je zemlja prožeta kriminalom i korupcijom, možemo samo da je oplakujemo! SCG nije bila prirodna tvorevina\nViktor OrbanMađarski premijerReferendumPrava LGBTEvropska komisija


Whirlpool WFE 2B19 X mašina za pranje sudova cena, cene Srbija, prodaja Beograd Novi Sad Niš\nWhirlpool WFE 2B19 X mašina za pranje sudova cene\nPotrošnja energije 296 kWh godišnje, Potrošnja vode 11 l ciklus, 3080 l godišnje, Buka 49 dB, Težina 47 kg, Energetski razred A+, Efikasnost pranja A, Efikasnost sušenja A... specifikacija\ncena od 32.190,00 do 43.990,00 din | prodavnica (7)\nWhirlpool sudomašina Energetska klasa: A+ Klasa pranja/sušenja: A/A Broj kompleta: 13 Broj programa: 5 Broj temperatura pranja: 3 Odložen start - do 8h Halfload - pola pranja VxŠxDcm: 85x60x60\nEPonuda nije internet prodavnica već Vam omogućava da brzo i lako nađete Whirlpool WFE 2B19 X mašina za pranje sudova po najjeftinijoj ceni. Naš cilj je da kupci budu što bolje informisani o ponudi Whirlpool mašina za pranje sudova WFE 2B19 X na tržištu Srbije. Vrlo lako nalazite željeni proizvod za kategoriju Mašine za pranje sudova cene, ne morate da lutate od sajta do sajta za Whirlpool Mašine za pranje sudova, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Whirlpool WFE 2B19 X mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Whirlpool WFE 2B19 X mašina za pranje sudova. Pre kupovine, podatke za Whirlpool mašina za pranje sudova WFE 2B19 X proverite na sajtu PROIZVOĐAČA.


„Vidrak” ne podiže cene usluga ni sledeće godine | JKP Vidrak Valjevo\nPublished on 22. decembra 2015.\nJKP Vidrak predvidja prihode za narednu godinu u visini od 277,3 miliona dinara. I po proceni trebalo bi da bude viši za 2% od ovogodišnjih prihoda.\nNajveće učešće u prihodima imaju prihodi od iznošenja smeća usluga gradjanima u iznosu od 101 miliona dinara, usluge pravnim licima u iznosu od 38 miliona dinara. Slede potom prihodi od održavanja javnih zelenih površina od 37 miliona, čišćenje pranje ulica 36 miliona dinara dok je prihod od naplate parkiranja predvidjen u iznosu od 25 miliona dinara. Prihod od aktivnosti zoohigijene očekuje se u iznosu od 5,5 miliona, a prihod od deponije 3 miliona dinara.\nUkupni rashodi za narednu godinu predvidjaju umanjenje od 2%. „ U strukturi rashoda najveće učešće imaju tro škovi bruto zarada sa doprinosima na teret poslodavca koji su planirani u iznosu od 135 miliona . Za uplatu u budžet RS po osnovu sredstava umanjenja osnovice planiran je iznos od 2,4 miliona. Programom poslovanja nije predvidjeno zapošljavanje novih radnika”, rekao je direktor „Vidraka” Djordje Milanović.\nInvesticije „Vidraka” za narednu godinu prdvidjene su u iznosu od 62,5 miliona dinara , a planira se re3konstrukcija i adaptacija poslovnog prostora i asfaltiranje parking prostora na novom groblju, za službu zelenilo predvidjena je nabavka nove opreme , putarskog kamiona, korpe za seču drveća. Za službu Uilice planira se nabavka cisterne a pranje ulica, za službu upravljanja komunalnim otpadom autodizač , a za službu zoohigijene specijalno vozilo za prevoz uginulih životinja.. „Vidrak” će u narednoj godini obezbediti i liniju za selekciju reciklažnog otpada u reciklažnom centru.\n„ Na osnovu svega navednog planirana je dobit od 3,7 miliona dinara.Ono što je gradjanima svakako najbitnije jeste da ni u narednoj godini nećemo menjati cene komunalnih usluga . A naše su cene medju najnižima u Srbiji . Rekao sam već da neće biti zapošljavanja.Mi smo pre 18 meseci imali 273 ,a sada imamo 253 zaposlena”, kaže Milanović.


SARAJEVO – Vozači u BiH duguju gotovo 73 miliona КM po osnovu neplaćenih kazni za saobraćajne prekršaje, podaci su Agencije za identifikacione dokumente, evidenciju i razmjenu podataka /IDDEEA/ BiH.\nVozači iz Republike Srpske za kazne duguju 23.366.043 КM, dug vozača iz Federacije BiH je dvostruko veći i iznosi 46.759.523, a u distriktu Brčko 3.190.360 КM.\nPrema iznosu duga, apsolutni rekorder je muškarac iz Sarajeva F.J, kojeg je patrola Policijske uprave Istočno Sarajevo 13. marta zaustavila u Vojkovićima i privremeno mu oduzela automobil “fijat punto” utvrdivši da ima više od 350 neplaćenih prekršajnih naloga, navodi današnji sarajevski “Dnevni avaz”.\nIz Policijske uprave Istočno Sarajevo saopšteno je da je uvidom u službene evidencije utvrđeno da navedeno lice ima dug u ukupnom iznosu od 257.163 КM.\nPrema visini iznosa novčanih kazni izdvajaju se dva lica iz Brčkog koja za neplaćene saobraćajne prekršaje duguju 85.720 i 78.548 КM.\nU Republici Srpskoj vozač iz Modriče duguje 73.539 КM, a slijede vozač iz Srpca sa dugom od 58.194 i Trebinja sa 53.968 КM duga.\n“Najviše novca duguje se za prekršaje prekoračenja brzine u rasponu od 10 do 20 kilometara na sat iznad ograničenja. Slijedi vožnja bez važeće vozačke dozvole, nekorištenje bezbjednosnog pojasa, nedostatak opreme, te vožnja bez položenog vozačkog ispita”, navode iz IDDEEA. (Srna)


Do kraja 2015. godine trebalo bi da bude usvojena Strategija razvoja elektronske uprave koja će utvrditi prioritete razvoja u narednih nekoliko godina, rečeno je na panelu "Ka digitalnoj Srbiji: razvoj elektronske uprave i otvoreni podaci kao pokretači digitalne transformacije".\nDržavni sekretar u Ministarstvu državne uprave i lokalne samouprave, Dražen Maravić, rekao je da bi do kraja decembra 2015. Srbija trebalo da dobije i Nacrt zakona o opštem upravnom postupku, kao i prvi Nacrt zakona o elektronskoj razmeni podataka.\nKako je naglasio, Nacrt zakona o opštem upravnom postupku je važan jer je "krvotok" administracije.\nMinistar prosvete, nauke i tehnološkog razvoja, Srđan Verbić, je istakao važnost otvorenosti podataka.\n"Želimo da rešimo probleme otvarajući podatke i čineći ih dostupnim. Jedan od najvažnijih ciljeva koje hoćemo da dostignemo otvaranjem podataka jeste da smanjimo pritisak na ministarstva u smislu traženja dostupnosti određenih tipova podataka", rekao je Verbić.\nKako je napomenuo, njegovo Ministarstvo dnevno dobije oko stotinu zahteva za različitim podacima kojima se bavi ta institucija, a istakao je i da je jedini način da se to pitanje reši da podaci budu dostupni on-lajn.\n"Želimo da učinimo dostupnim naš finansijski plan i podatke o svim školama i zaposlenima u Ministarstvu i u celom sektoru i uspevamo onoliko koliko podataka imamo", rekao je Verbić i napomenuo da Ministarstvo i dalje nema mnoge važne baze podataka, čije se pokretanje planira.


(Ne)odgovorni po službenoj dužnosti | TV KANAL 9 NOVI SAD\nNaslovna EMISIJE (Ne)odgovorni po službenoj dužnosti\n(Ne)odgovorni po službenoj dužnosti\nVIDEO K9: Šestu godinu nakon tragedije u Kontrastu roditelji i rodbina šestoro mladih, nastradalih u požaru, čekaju da pravda bude zadovoljena. Bez obzira na odluke Tužilaštva, roditelji nikada neće odustati od zahteva da svi odgovorni za ovu tragediju budu adekvatno kažnjeni, rekao je u emisiji Otvoreni ekran Branko Miladinović iz Udruženja građana Istina – Tamarini zakoni.\nNovosadsko tužilaštvo stvorilo je privid da će odgovorni za tragediju u Kontrastu biti kažnjeni, naveo je Miladinović, govoreći o tome dokle se stiglo u postupku u ovom slučaju.\n“I da kazne one koji su prouzrokovali ovakvu tragediju, četvrtu po redu ovde u Novom Sadu. Znači, to su isti ljudi kojima je poverena jedna zaista značajna funkcija, da se brinu o bezbednosti mladih, protivpožarni inspektori, građevinski inspektori, turistički inspektori i tako dalje. Tako da smo se zadržali, praktično, na procesuiranju fizičkih lica, vlasnika, dva zakupca i električara koji je tu obavljao određene poslove u smislu nadzora elektrike u datom objektu Kontrast”, rekao je Miladinović.\nKontrast jeste imao veliko energetsko opterećenje, što je nalazima veštaka potvrđeno, rekao je Miladinović, podsetivši da su izrečene kazne za ta četiri fizička lica od kojih neki i izdržavaju svoje kazne. Oni, međutim, smatra Miladinović, nisu jedini krivci za tragediju u Kontrastu.\n“Tužilaštvo, praktično, ništa nije uradilo da se odgovorna, ovlašćena lica iz organa uprave, kao što je novosadska Uprava za vanredne situacije, protivpožarni inspektori kontrole i nadzora objekata koji su ovaj objekat nadzirali minimalno dva puta godišnje, zatim građevinski inspektor, turistički inspektor, ništa nisu uradili po tom pitanju. Kad kažem ništa, to znači da nisu istragu uradili, da nisu angažovali veštake da utvrde pravo stanje stvari”, kazao je Miladinović.\nTužilaštvo je po službenoj dužnosti pokrenulo tri postupka protiv inspektora građevine, turističke i inspektora Sektora za vanredne situacije. Postupci protiv njih su puni propusta, tvrdi Miladinović, počev od kvalifikacije dela za koje se terete.\n“I sada dolazimo u situaciju da tužioci kvalifikuju taj nemar, taj nesavestan rad u službi, jer su prouzrokovali štetu svima, i državi i svima nama, oni jednostavno kvalifikuju to kao zloupotrebu službenog položaja, kao na primer da su doprineli sticanju enormnih sredstava, a to trebate dokazati. To uopšte nije dokazivano u postupku”, rekao je on.\nUprkos desetima odbačenih podnesaka i tužbi, roditelji tragično nastradalih neće odustati bez obzira na odluke tužilaštva i sudova, istakao je Miladinović.\nOn je najavio da će uputiti poziv svim udruženjima građana u Srbiji kako bi im se pridružili u inicijativi za uspostavljanje “nezavisnog regulacionog tela koje će kontrolisati rad tužilaca u sudija”, kako bi generacijama koje dolaze povratili neke moralne vrednosti i kako bi bar one mogle da žive u civilizovanom društvu.\nUG Istina Tamarini zakoni\nPrethodni tekst48. rođendan Prirodno-matematičkog fakulteta\nSledeći tekstJGSP: Izmena trinaestice do 5. decembra


Koalicija 'Pod lupom': Političke stranke ne dovode u pitanje izborne rezultate u BiH\nSarajevo, 15. novembar\nPosmatrači koalcije 'Pod lupom' ocjenili su da su lokalni izbori u Bosni i Hercegovini (BiH), održani u nedjelju 15. novembra, uspješno provedeni na terenu, te da je izborni dan prošao u skladu sa Izbornim zakonom BiH.\n"Kao društvo pokazali smo demokratsku zrelost, a prvi put imali smo situaciju da tokom izborne noći ni jedna politička stranka nije dovodila u pitanje izborne rezultate", ocjenio je Dario Jovanović, direktor projekta koalicije 'Pod lupom'.\nKako je rekao, na oko četiri posto biračkih mjesta u BiH primjećena je određena nepravilnost, te napomenuo da će koalicija 'Pod lupom' na ovim mjestima zahtijevati ponovo brojanje glasova, ali i, ukoliko to bude potrebno, ponavljanje izbora.\n"U Doboju i Banja Luci (Republika Srpska), zabilježen je zabranjen pristup posmatračima, dok je u opštini Čelić u sjeveroistočnom dijelu BiH, bilo lažnog predstavljanja. U opštini Novi Grad u Republici Srpskoj (RS), najmanje 29 otvorenih vreća sa izbornim listićima stiglo je u prostorije Centralne izborne komisije BiH (CIK BiH)", istakao je Jovanović.\nIz koalicije 'Pod lupom' naveli su da su epidemiološke mjere poštovane na većini izbornih mjesta, ali da veliki problem predstavlja to što svim osobama oboljelim od korona virusa, ili osobama koje su bile u izolaciji, nije omogućeno da ostvare svoje pravo zagarantovano Ustavom BiH.\n"Samo 3.555 birača u BiH prijavilo se za glasanje kod Covid mobilnih timova, a to je 10 posto od ukupuno registrovano oboljelih od korona virusa. Značajnom djelu njih to je onemogućeno, najviše zbog komplikovane administracije", rekao je Jovanović.\nCIK BiH utvrdio je 10. novembra pravila po kojima će glasati oboljeli od COVID-19. Pozitivni i birači u izolaciji mogli su ostvariti pravo glasa putem posebnog mobilnog tima koji je dolazio na kućnu adresu.\nPrije toga, oboljeli od korona virusa, kao i oni u izolaciji, morali su obaviti aktivnu registraciju kod nadležene izborne komisije osnovne izborne jedinice, na način da su uputili pismeni, ili elektronski zahtjev za ovakav način glasanja, uz dostavljen dokaz u vidu medicinskog nalaza, ili izrečene mjere izolacije.\nVehid Šehić iz Koalicije 'Pod lupom' rekao je da treba cijeniti procenat izlaznosti građana na lokalne izbore u BiH, s obzirom da su se održavali u vanrednoj situaciji, odnosno tokom pandemije COVID-19.\nCIK BiH naveo je da je, 15. novembra, do 19 sati, izlaznost na lokalnim izborima u BiH bila 50 posto.


Budući da klimatske promjene predstavljaju značajan rizik i izazove za zaštićena područja i njihove jedinstvene prirodne vrijednosti, ovim događajem smo željeli da skrenemo pažnju na osjetljivost najvrijednijih prirodnih područja i ekosistema u Crnoj Gori na sve izraženije klimatske promjene i iniciramo dijalog i saradnju svih relevantnih strana o uticaju klimatskih promjena na zaštićena područja.\nDogađaj je okupio predstavnike relevantnih institucija iz oblasti klimatskih promjena, zaštite prirode, upravljače zaštićenih područja u Crnoj Gori, stručnjake i predstavnike civilnog sektora.\nNela Vešović Dubak, pomoćnica direktora Javnog preduzeća za Nacionalne parkove Crne Gore istakla je ulogu nacionalnih parkova u ublažavanju negativnih uticaja klimatskih promjena koja se ogleda u 5 ključnih riječi: ranjivost, ugroženost, adaptacija, otpornost i ublažavanje. Navela je da se sada već razmišlja kako da se koncipiraju budući petogodišnji planovi upravljanja za NPCG, kao i da se ovo preduzeće trenutno u praćenju klimatskih promjena oslanja na izvještaje zasnovane na postojećim i ranijim istraživanjima stručnjaka koji su pokazali da u nacionalnim parkovima postoje ranjive vrste, populacije i staništa, ugrožene štetnim uticajem klimatskih promjena.\nEšeh Husić, direktor Direktorata za za klimatske promjene i mediteranska pitanja iz Ministarsta održivog razvoja i turizma, govorio je o trenutnim aktivnostima ove institucije na zaokruživanju strateškog klimatskog okvira Crne Gore. U tom smislu je istakao da će pitanje ranjivosti određenih ekosistema biti razmotreno u sklopu pripreme Trećeg nacionalnog izvještaja Crne Gore o klimatskim promjenama ka Okvirnoj Konvenciji o Klimatskim Promjenama Ujedinjenih Nacija (UNFCCC).\nNezavisni konsultant Đorđije Vulikić predstavio je aktivnosti Parkova Dinarida na pripremi Analize ranjivosti zaštićenih područja na klimatske promjene, koja ima za cilj da ukaže na urgentan problem promjene klime i na postojeće i očekivane uticaje koje ovaj fenomen ima na zaštićena područja u Crnoj Gori.


Stomatološka poliklinika Dentaland Novi Sad » Stomatološki turizam\nNavigacija: Dentaland » Stomatološki turizam\nPRIJEM PACIJENATA IZ INOSTRANSTVA I RAD SA NJIMA\nU poslednje vreme, u DENTALAND dolazi sve više pacijenata iz drugih država. U početku su to bili naši građani koji privremeno žive i rade u drugim državama, a sada je sve više stranih državljana koji dolaze po preporuci svojih prijatelja, informišu se ili sa nama stupaju u kontakt preko interneta (web site), elektronske pošte (e-mail) i telefona.\nKomunikacija između pacijenta i ordinacije je znatno olakšana time što u našoj poliklinici svi doktori govore engleski jezik, a dve stomatološke sestre govore i mađarski jezik. Za pacijente koji govore druge jezike uvek angažujemo profesionalne prevodioce.\nKomunikacija sa pacijentima preko mail-a pokazala se vrlo uspešnom. Naša praksa je da pacijent prvo iznese svoj problem i da nas upozna sa svojim potrebama, a zatim da uradi OPT snimak obe vilice, kako bismo stekli uvid u situaciju i pred sobom imali sliku stanja zuba i okolnih struktura. Pacijent RTG snimak može da pošalje mail-om, što je najčešća praksa. Kada snimak stigne u ordinaciju, naš tim doktora pristupa analizi slučaja, kao i izradi orijentacionog plana lečenja. Pacijenta vrlo brzo informišemo o: intervenciji koju treba uraditi, vremenskom trajanju lečenja, broju potrebnih dolazaka, te ceni usluga lečenja. Na osnovu predočenog plana i iznetih informacija, pacijent može da donese odluku o prihvatanju opisanih stomatoloških usluga i lečenja zuba. Kada se pacijent odluči za lečenje zuba, dogovaraju se datum i vreme dolaska u ordinaciju. Na kraju, nakon uspešno urađene sanacije zuba, sa pacijentima se dogovaramo o njihovom sledećem dolasku na kontrolni pregled.\nJedan broj naših građana, koji privremeno žive i rade u drugim državama, u vreme godišnjih odmora ili državnih praznika posećuje svoje prijatelje i rodbinu, nastojeći da slobodno vreme u domovini iskoristi za lečenje svojih zuba.\nStranim državljanima koji nemaju poznanike ili rodbinu u Srbiji, predlažemo smeštaj u malom luksuznom hotelu MEDITERANEO (www.hotelmediteraneo.rs), koji se nalazi u samom centru Novog Sada, a od DENTALAND-a je udaljen 10 minuta hoda, tačnije prijatne šetnje kroz pešačku zonu našeg grada.


Istraživanje MMF: Nejednakost ozbiljno ugrožava svetski rast - Biznis i Finansije\nHome\tTekstoviB&F Plus\tIstraživanje MMF: Nejednakost ozbiljno ugrožava svetski rast\nby bifadmin 14. aprila 2014.\nMakroekonomske politike mogu ublažiti nejednakost; lekovi za oporavak svetskog ekonomskog rasta uključuju zdravlje, obrazovanje i potrošnju; potreban i napredniji način oporezivanja bogatih – nametnuti im veće poreske stope, a srazmerno uvećanju količine njihovog novca.\nMogućnost konsenzusa oko rešavanja pitanja nejednakosti otvara dosad neviđenu priliku za delovanje na polju iskorenjivanja ogromnih razlika između bogatih i siromašnih, kaže se u istraživanju MMF-a, predstavljenom na seminaru održanom u organizaciji Međunarodnog monetarnog fonda i Svetske banke.\nIstovremeno, privredni rast i nejednakost međusobno su nespojivi, pa su se učesnici na visokim pozicijama u MMF složili oko ovog gledišta – iako su izbila oštra neslaganja kada se diskutovalo o tome kakvi su u poslednjih nekoliko decenija bili ti prioriteti, kojima se nastojalo iznaći rešenje za globalne socijalne nejednakosti.\nNejednakost prihoda je porasla u celom svetu. Prema Oksfamu, 85 najbogatijih ljudi sada poseduje polovinu svetskog bogatstva, rečeno je prisutnima na seminaru MMF na temu “Makroekonomija nejednakosti prihoda”.\nGaj Rajder , generalni direktor Međunarodne organizacije rada rekao je da je ovo trenutak bez presedana, jer raste konsenzus o štetnim posledicama koje na čovečanstvo ostavlja socijalna nejednakost.\nU prošlosti je zastupan stav i mišljenje kako je nejednakost cena koju ćemo u budućnosti plaćati zbog ovakvog funkcionisanja globalne ekonomije, “ali se sada MMF i druge organizacije slažu da postoji redosled koji se mora sprovoditi kako bi globalna ekonomija bolje funkcionisala, uz otvaranje novih radnih mesta koja su nam potrebna kao i pitanje nejednakosti kojim se pre svega moramo baviti”, rekao je Rajder.\n“Ako je ovo problem, a svi se slažu da jeste, šta ćemo povodom njega učiniti?”, upitao je on.\nNejednakost “moralno pogrešna”\nNejednakost je pogubna ne samo po ekonomski rast i demokratiju već je i “moralno pogrešna” kazala je Vini Bianima, ugandska političarka, aeronautička inženjerka i izvršna direktorka svetske dobrotvorne organizacije Oksfam .\n“Naprosto ne može biti u redu to što milioni žive u apsolutnom siromaštvu, dok drugi – onih 85 osoba za koje smo čuli – da imaju imali još hiljadu života, ne bi mogli da potrošiti sve [ono što je njihovo bogatstvo]”, rekla je ona.\nDžefri Saks, šef Earth Instituta na Univerzitetu Kolumbija, identifikovao je brojne različite vrste nejednakosti, uključujući nejednakost prihoda, bogatstva, moći i blagostanja. Saks je izrazio duboku zabrinutost zbog značajnog rasta nejednakosti u Sjedinjenim Američkim Državama, zemlji u kojoj je, kako je rekao, bogatima dozvoljeno da političke procese preotmu i upotrebe za sopstvenu korist.\nMMF objavljuje studiju o nejednakosti\nTokom prošle godine MMF je objavio dve obimne studije o nejednakosti, u kojima se objašnjava kakve posledice rast svetskog siromaštva ima na globalni ekonomski rast, te kako poreska politika i potrošnja moraju biti osmišljeni u cilju potpomaganja bolje redistribucije – a da se te mere redistribucije, ujedno, nanesu što je moguće manje štete efikasnosti svetske ekonomije.\nBrojni učesnici pozdravili su objavljivanje ovog istraživanja MMF, koji doprinosi rastućem konsenzusu o potrebi rešavanja problema nejednakosti u svetu.\nZamenik generalnog direktora MMF-a Min Đu rekao je da se nejednakost može rešiti kroz politike svake zemlje sveta pojedinačno. “Makroekonomske politike su važne”, rekao je on. To je svojevrsno priznanje, kao i zvanično prepoznavanje problema, koji će sada biti rutinski integrisan u rad MMF-a.\n“Kada savetujemo vlade zemalja šta je to što treba da urade, u našem kreiranju njihove ekonomske politike uvek na prvo mesto stavljamo radna mesta, nužnost ekonomskog rasta i pitanje zapošljavanja”, rekao je zamenik direktora MMF-a.\nOn je rekao da je važno da Fond razume uticaj makroekonomije i da, shodno tome, koncipira svoje ekonomske politike za zemlje sveta. “Razmislite o tome: ako je svetski prihod koncentrisan samo ka maloj grupi ljudi, takva situacija može drastično izmeniti potrošnju, jer se kapacitet za potrošnju razlikuje i zavisi od različitih nivoa prihoda”, dodao je on.\nPredlozi za rešavanje nejednakosti\nTajler Kauen, profesor na Džordž Mejson univerzitetu predložio je neke dodatne mere koje bi mogle doprineti smanjenju nejednakosti u svetu, uključujući i podsticanje imigracije, uslovne gotovinske transfere i ulaganje u svetsko zdravstvo i poljoprivredu.\n“Mislim da je nejednakost simptom jednog osnovnog problema, a to je da ima ogroman broj ljudi koji nemaju dovoljno mogućnosti”, rekao je Kauen, dodajući da bi njegovi predlozi stvorili šanse za poboljšanje života siromašnih.\n“Ako smo zabrinuti nejednakošću, rekao bih da onda treba da se usredsredimo na rešavanje problema”, rekao je on.\nBrojni učesnici su, ujedno, oštro napali poreske utaje i nezakonite finansijske tokove korporacija – utaje za koje je Bianima rekla da bi bi novaco tako preko potreban kao “realni dohodak siromašnih”, koji bi mogao biti potrošen na javne/ državne usluge (zdravstvo, poljoprivreda).\nUticaj nejednakosti na “momka na ulici”\nRajd je naglasio i da je nepotrebno naglašavati “ekstremne” primere izbegavanja poreza i agresivne utaje. “Hajde da pogledamo kako stvari stoje negde na sredini”, rekao je on. “Kako ćemo da ubacimo novac u džepove najsiromašnijih? … Hajde da pogledamo šta se dešava upravo sada i ovde, da pogledamo ovog momka na ulici”, rekao je on.\nSaks je rekao da se nejednakost često prenosi kroz generacije, i da u svakoj narednoj generaciji biva sve teža; da bi bogati mogli da učine više “investirajući u ljudski kapital”, kao što su obrazovanje i zdravstvo.\n“(Efikasnije) oporezivati bogate, kako bi se svima omogućilo da budu ‘deo slagalice’. Ovo nije sukob između pravednosti i rasta, već ih stavlja zajedno, jedno uz drugo”, rekao je Saks.\nLider britanskih “nezavisnih” zavisnik od komfora – na račun poreskih obveznika


Drva za ogrev - Blic Online\nGrejna sezona pred nama koštaće nas od 40.000 do 140.000 dinara u zavisnosti od vrste energenata koji se u domaćinstvu koriste i mesta stanovanja.\nPrevozili drva u policijskom vozilu, pa "zaradili" prijavu\nPolicijska uprava Banjaluka, odmah po saznanju da se ulicama grada kretalo obeleženo službeno vozilo u kojem su se prevozili drvni sortimenti, identifikovala je vozilo i organizacionu jedinicu kojoj pripada te Službi za zaštitu integriteta i zakonitosti u radu MUP Republike Srpske dostavila zahtjev za sprovođenje unutrašnjeg postupka protiv 3 policijska službenika.\nUHAPŠENA DRVA Nećete verovati čemu sve služi policijski automobil\nPoslednja akcija banjalučke policije, o kojoj sigurno neće biti izdato saopštenje, završila je uspešno - privođenjem više cepanica.\nLEDENI TALAS ISPRAZNIO ZALIHE Jagma za ogrevom, po ugalj u Nišu idu i taksijem\nLedeni talas koji je još pre Nove godine zahvatio Srbiju ispraznio je zalihe ogreva u mnogim domaćinstvima u Nišu, tako da na stovarištima vlada prava jagma za ugljem i ogrevnim drvetom.\nRigorozna kontrola seče: Zima dolazi, a drva za ogrev u Banjaluci ni za lek\nKako se bliži zima Banjalučane koji se greju na drva hvata jeza, jer nikad nije bilo teže nabaviti ogrev.


KK Partizan pomaže deci sa dijabetesom - Evroliga, Košarka, Top News\nKK Partizan pomaže deci sa dijabetesom\nPodrazumevani veb mesta 04.11.2013., 18:13\nKošarkaški klub Partizan predstavio je nastavak Evroliginog projetka „Jedan tim“ (One team) u sklopu kojeg će se deca obolela od dijabetesa uključivati u sport.\nProjekat se nastavlja od utorka i ova faza će trajati 12 nedelja, tokom kojih će biti održane kreativne radionice, treninzi i druženje sa igračima, kao i odlasci na utakmice.\nPartizan se u projekat „Jedan tim“ uključio novembra prošle godine i do sada je radio sa decom bez roditeljskog staranja iz doma „Drinka Pavlović“, a ovog puta će biti uključeni deca iz udruženja za borbu protiv dijabetesa „Plavi krug“.\n„Jako sam srećan što cu biti ambasador ovog sjajnog projekta. To mogu da kažem jer sam imao priliku da vidim kako izgleda Jedan tim kada se radio program sa decom bez roditeljskog staranja i jako mi se dopalo. Mislim da je ideja da se putem košarke pomogne deci i da se na taj način motivišu sjajna i jedva čekam da se vidim sa mališanima iz ‘Plavog kruga’ na terenu“, rekao je Milosavljević.\nIz udruženja „Plavi krug“ poručili su da je nezimerna čast što je Partizan odlučio da se usmeri ka deci koja boluju od dijabetesa.\n„Neizmerna nam je čast i zadovoljstvo što je KK Partizan odlučio da projekat ‘Jedan tim’ usmeri ka deci koja žive sa dijabetesom. Na taj način predstavnici One team-a su pomogli našem udruženju da osvetli problem koji evidentno postoji, a to je nedovoljna svest da je deci sa dijabetesom fizička aktivnost i bavljenje sportom potrebno, čak i kao deo terapije. Takođe, jedan od naših ciljeva je da pokažemo da dijabetes nije prepreka u postizanju sportskih rezultata”, rekla je Tijana Milanović iz udruženja za borbu protiv dijabetesa „Plavi krug“.\nPrethodna vest Kinir bi da kupi svog igrača\nSledeća vest Murinjo otkrio zbog čega je najviše zabrinut\nKinir bi da kupi svog igrača\nMurinjo otkrio zbog čega je najviše zabrinut


24/08/2017 Global Media VAKCINE / CJEPIVA 0\nGrađani Srbije su ovih dana bili obradovani vešću da će 1000 dece migranata biti uključeno u obrazovni sistem Srbije. Jedan od njihovih zaštitnika je naglasio da da je “i po zakonu, koji osnovno obrazovanje tretira kao obavezno, neophodno uključiti decu izbeglice u sistem obrazovanja”.\nOva obaveznost po zakonu nije obavezna za nevakcinisanu decu, državljane Srbije. Njihove roditelje, državljane Srbije, glupake koji ne razumeju „kolektivni imunitet“, u Domovima zdravlja dočekuju natpisi da za njihovu nevakcinisanu decu NEĆE biti izdavane potvrde za upis u vrtiće i škole.\nDolazak novih drugara migranata, objašnjava se u tekstu, odličan je za našu decu, jer će „naša deca biti obogaćena novim iskustvima, jer deca su ljubopitljiva i imaju živu međusobnu komunikaciju. “Imali smo slučajeve i da su deca izbeglice tako dobro uspevala da se integrišu da su neki postajali i navijači srpskih fudbalskih klubova i igrali za timove svojih škola”. Odlazak starih drugara, nevakcinisanih državljana Srbije, takođe je odličan za našu decu, jer naši ugledni stručnjaci jednoglasno tvrde da su nevakcinisana deca, koja su zdrava i nemaju uzročnika bolesti u telu opasna za vakcinisanu, koja su zaštićena efikasnim i bezbednim vakcinama. Ako vam ovo zvuči čudno, to je zato što ste ludi i glupi.\nIZVEŠTAJ O SPROVEDENOJ IMUNIZACIJI NA TERITORIJI REPUBLIKE SRBIJE U 2016. GODINI Instituta za javno zdravlje Batut, na 34. strani kaže da se: “Polio endemski održava u tri zemlje (Pakistan, Avganistan i Nigerija) i u njima su prijavljeni svi slučajevi. Epidemiološku situaciju poliomijelitisa u 2013. godini obeležila je epidemija ove bolesti u Siriji, sa 25 potvrđenih slučajeva, kao i da je više puta potvrđen ilegalni transport i u prethodnoj godini veoma aktuelan boravak (azilanti i migranti) u Srbiji ljudi iz zemalja u kojima se polio endemski održava ili je cirkulacija ponovo uspostavljena (Sirija, Avganistan, Pakistan).” U istom izveštaju, na 37 str., se navodi da je „obuhvat vakcinacijom protiv poliomijelitisa dece iz romske populacije veoma nizak (20–30%)”.\nObzirom da Institut za javno zdravlje evidentno raspolaže ovim podacima, očekujemo da se javno oglase i odgovore na pitanje vakcinalnog statusa dece migranata i dece Roma, a ukoliko je neodgovarajuć, očekujemo da organizuju obaveznu vakcinaciju ove dece svim vakcinama iz kalendara vakcinacije, uz nemogućnost odbijanja od strane roditelja i nemogućnost upisivanja u predškolske i školske ustanove, a što je u skladu sa članom 32. Zakona o zaštiti stanovništva od zaraznih bolesti.\nUkoliko se i desi da neko od drugara iz endemskog područja pored “novih iskustava” donese i poliomijelitis, savesni građani Srbije nemaju razloga za brigu. Prema članu 33 Zakona o zaštiti stanovništva od zaraznih bolesti, u slučaju unošenja u zemlju bolesti koja je u skladu sa planovima za odstranjivanje i održavanje statusa iskorenjivanja, može se odrediti preporučena ili obavezna vakcinacija za sva ili za određene kategorije lica. Obzirom da je i Srbija u polio-free statusu, ovakav spasonosni scenario je i moguć i ozakonjen.\nZa paranoične glupake, na snazi je, srećom, član 32. po kojem pri obaveznoj vakcinaciji, lice koje treba da se imunizuje istu ne može da odbije osim u slučaju medicinske kontraindikacije.\nZa migrante se, u višejezičnom vodiču za imunizaciju u Nemačkoj navodi da je vakcinacija neobavezna i da svako može nakon razgovora sa lekarom da istu odbije ili prihvati.\nDr Jovana Stojković otvoreno o vakcinama – Za Slobodu Izbora – Trg Slobode, Beograd – VIDEO